cyanic-selkie/wikianc huggingface dataset:
റപ നൂയി ദേശീയോദ്യാനം
സംസ്കാരം
ദ്വീപിലെ ആദിമനിവാസികൾ അതിനെ "Te Pito o TeHenua" (the navel/end of the world) എന്നാണ് വിളിച്ചിരുന്നത്. ഈ ദ്വീപിൻറെ നിലനിൽപ്പ് ആദ്യ മനസ്സിലാക്കിയത്  1722 ലെ ഈസ്റ്റർ ദിനത്തൽ, ഡച്ച് പര്യവേക്ഷകനായിരുന്ന ജേക്കബ് റോഗ്ഗെവീൻ ആയിരുന്നു. അതിനാൽ അദ്ദേഹം ദ്വീപിനെ ഈസ്റ്റർ ദ്വീപ് എന്നു പേരിട്ടുവിളിച്ചു. ഇവിടെയുള്ള നിവാസികൾ മൂന്നു വിഭാഗത്തിൽപ്പെട്ടവരാണെന്ന് അദ്ദേഹം നിരീക്ഷിച്ചു. കറുത്ത തൊലുയുളളവർ, ചുവന്ന തൊലിയുള്ളവർ, വളരെ ഇളം നിറമുള്ള ചുവന്ന മുടിയുള്ളവർ എന്നിങ്ങനെയാണ് അദ്ദേഹം കണ്ടെത്തിയ മൂന്നു വിഭാഗത്തിൽപ്പെട്ടവർ.
പത്തൊൻപതാം നൂറ്റാണ്ടിൽ ഒരു താഹിതിയൻ സന്ദർശകൻ,  ഈ ദ്വീപ് റാപായ്ക്കു സമാനമായിരുന്നുവെന്ന കരുതുകയും എന്നാൽ വലിപ്പത്തെ അടിസ്ഥാനമാക്കി പോളിനേഷൻ നാമമായ റപാ നൂയി (nui എന്ന പദം വലിപ്പമുള്ളത് എന്നർത്ഥമാക്കുന്നു) എന്നു വിളിക്കുകയും ചെയ്തു. ചിലിയിൽ ഈ ദ്വീപിൻറെ പേര് സ്പാനിഷ് ഭാഷയിൽ "Isla De Pascua എന്ന പേരിൽ അറിയപ്പെടുന്നു.
വന്യജീവികൾ
ദ്വീപ് ഒറ്റപ്പെട്ടുകിടക്കുന്നതാൽ ധാരാളം മൃഗങ്ങളും സസ്യജാലങ്ങളും ഇവിടെ കണ്ടുവരുന്നു. അവയിൽ പലതും ഇവിടെ മാത്രം കാണുന്നവയാണ്. തെക്ക് കിഴക്ക് പോളിനേഷ്യയിൽ IUCN മാനേജ്‍മെൻറ് കാറ്റഗറി II  നു കീഴിലാണ് ഈ ദേശീയോദ്യാനം. നാലാം നൂറ്റാണ്ടിൽ പോളിനേഷ്യക്കാർ ഇവിടെ കുടിയേറുന്നതിനു മുമ്പ് ദ്വീപിൽ വൃക്ഷങ്ങളും, കുറ്റിച്ചെടികളും, പന്നൽച്ചെടികളും പുൽത്തകിടികളും, നിറഞ്ഞ തുടർച്ചയായ വനമായിരുന്നു. പുൽമേടുകൾ നിറഞ്ഞ ദ്വീപിൽ ഇപ്പോൾ അവിടവിടെയായുള്ള ഏതാനും അലങ്കാര ശൈലിയിലുള്ള വൃക്ഷങ്ങളും കുറ്റിച്ചെടികളും മാത്രമായിരിക്കുന്നു.
സസ്യജാലം
ദ്വീപിലെ പുൽമേടുകളിലെ  സസ്യങ്ങളിൽ, സ്റ്റിപ, നസ്സെല്ല ജാതികളിലുള്ള സസ്യങ്ങളാണ് പ്രധാനമായും ഉൾപ്പെടുന്നത്. രേഖപ്പെടുത്തപ്പെട്ട മറ്റ് ജാതി സസ്യങ്ങൾ പുറത്തുനിന്ന് എത്തയവയാണ്. കുറ്റിച്ചെടികളിൽ, ഹൗ ഹൗ (ട്രിയംഫെറ്റ സെമിട്രിലോബാ) ഇപ്പോഴും ഇപ്പോഴും കാണപ്പെടുന്നുവെങ്കിലും Coprosoma spp ദ്വീപിലൊരിടത്തും കാണപ്പെടുന്നില്ല. 1991 ലെ ഒരു റിപ്പോർട്ട് പ്രകാരം ഇറക്കുമതി ചെയ്ത 166 ഇനങ്ങൾ കൂടാതെയുള്ള 46 തദ്ദേശീയ സസ്യവർഗ്ഗങ്ങളിൽ 9 ഇനങ്ങൾ ഈ പ്രദേശത്തുമാത്രം കാണുന്നവയാണ്. വംശനാശം സംഭവിച്ച Jubaea palm പ്രാചീനകാലത്ത് ദ്വീപിൽ ഭീമാകാരമായ മോവായ ശിലാപ്രതിമകൾ കൊണ്ടുപോകുന്നതിനുള്ള ഉപകരണങ്ങൾ നിർമ്മിക്കുവാൻ ഉപയോഗിച്ചിരുന്നു. കാർബൺ ഡേറ്റിംഗ് പഠനങ്ങളിൽനിന്നു വ്യക്തമാകുന്നത് പതിനേഴാം നൂറ്റാണ്ടുവരെ ഈ വൃക്ഷം ദ്വീപിൽ നിലനിന്നിരുന്നുവെന്നാണ്.
പന്നൽച്ചെടി വർഗ്ഗങ്ങൾ, റാപ നൂയിയിലെ തനതായ സസ്യങ്ങളാണ്. ഇവയിലെ 15 ഇനങ്ങളിൽ നാല് ഇനങ്ങൾ ഇവിടെമാത്രം കാണുന്നവയാണ്. Doodia paschalis, Polystichum fuentesii, Elaphoglossum skottsbergii, and Thelypteris espinosae എന്നിവയാണിവ. വംശനാശം സംഭവിച്ചുവെന്നു കരുതപ്പെട്ട Triumfetta semitriloba 1988 ൽ ദ്വീപിൽ കണ്ടെത്തിയിരുന്നു. റാനോ രറാക്കു അഗ്നിപർവ്വതമുഖത്തിനു തഴെ തട്ടിലുള്ള പ്രദേശത്ത് തെക്കേ അമേരിക്കയിൽനിന്നുള്ള സമുദ്രസഞ്ചാരികൾ അവതരിപ്പിച്ച ഉയരമുളള bulrushes, Scirpus tautara എന്നീ സസ്യജാതികൾ കാണപ്പെടുന്നു.
ജന്തുജാലം
ദ്വീപിൽ കാണപ്പെടുന്ന സസ്തനികൾ കരണ്ടുതിന്നുന്ന ജീവികളും മാംസഭുക്കുകളായ ജീവികളുമാണ്. ഇവിടെ കാണപ്പെടുന്ന ഉരഗവർഗ്ഗങ്ങളിൽ 3 ഇനങ്ങളിലുള്ള കടലാമകളും രണ്ടുതരം ഭൂനിരപ്പിൽ കാണപ്പെടുന്ന പല്ലികളുമുണ്ട് (Lepidodactylus lugubris, Ablepharus boutoui poecilopleurus എന്നിവ). നാലിനം പക്ഷികളിൽ മൂന്നിനം  കരയിലുള്ളവയും ഒരിനം കടൽപ്പക്ഷിയുമാണ്. ഇവ, Fregata nubor, red-tailed tropicbird (Phaethon rubricauda), and Kermadec petrel എന്നിവയാണ്.
മൂന്നു തരം ശലഭ ഇനങ്ങളിൽ micro-lepidopteran ഇനങ്ങൾ പാർക്കിൽ കാണപ്പെടുന്നുണ്ടെങ്കിലും  ഇവയ്ക്ക് തെക്കേ അമേരിക്കൻ ഇനങ്ങളുമായി ബന്ധങ്ങളില്ല. ഇവയിലൊരിനം  Asymphorodes trichogramma ആണ്.
സംരക്ഷണം
കാലികളെ മേയ്ക്കുന്നതിനായി പുറത്തുനിന്നുള്ള സസ്യങ്ങളെ ഇവിടെ അവതരിപ്പിച്ചതും സർവ്വസാധാരണമായ കാട്ടുതീ എന്നിവയും ബാക്കിയുള്ള നാടൻ സസ്യവർഗ്ഗങ്ങൾക്കു ഭീഷണിയായിത്തീർന്നു. ആർക്കിയോളജിക്കൽ പരിശോധനകൾ വെളിവാക്കുന്നത് മണ്ണൊലിപ്പും വിനോദസഞ്ചാരികളുടെ അനിയന്ത്രിതമായ പ്രവാഹവും ഈ ഭൂപ്രദേശത്തിൻറെ നാശത്തിനു കാരണമാകുന്നുവെന്നാണ്.
1935 ൽ ഒരു ദേശീയോദ്യാനമായി പ്രഖ്യാപിച്ചെങ്കിലും, ആദ്യ മാനേജ്മെന്റ് പ്ലാൻ 1980 കൾ വരെ നടപ്പിലാക്കിയിരുന്നില്ല. ഫണ്ടിൻറെ അപര്യാപ്തതയാൽ ഉദ്യാനത്തിൻറെ പരിപാലനം ആദ്യകാലത്ത് ഇഴഞ്ഞുനീങ്ങുകയും സാമ്പത്തികമായും സാങ്കേതികമായുമുള്ള പിന്തുണയ്ക്കായി അന്താരാഷ്ട്രതലത്തിലുള്ള സംരക്ഷിണ ഏജൻസികളുടെ പിന്തുണ വേണ്ടതുമുണ്ടായിരുന്നു. ഒരു റാപ നൂയി മോണ്യുമെൻറ് ബോർഡ് രൂപീകരിച്ചുകൊണ്ട് ചിലി ഉടനെ പ്രതികരിക്കുകയും സർക്കാരിൽനിന്നു സ്വതന്ത്രമായ നടപടികൾ സ്വീകരിക്കുകയും ചെയ്തു. 1968 ൽ വേൾഡ് മോണ്യുമെൻറ് ബോർഡ് ഇവിടെ പ്രവർത്തനമാരംഭിക്കുയും പിന്നീട് യുനെസ്കോ ഈ പ്രദേശത്തിൻറെ സാംസ്കാരിക പാരമ്പര്യവും പ്രാധാന്യവും തിരിച്ചറിഞ്ഞ് ഒരു ലോക പൈതൃകസ്ഥലമെന്ന പദവി നൽകുകയും ചെയ്തു.
1965 ൽ നിർമ്മിക്കപ്പെട്ട വിമാനത്താവളം 1985 ൽ കൂടുതൽ വികസിപ്പിക്കുകയും ഒരു എയർലൈൻ ചിലിയേയും ദ്വീപിനെയും ബന്ധിപ്പിച്ച് പ്രവർത്തനമാരംഭിക്കുകയും ചെയ്തിരുന്നു. അതിനാൽ ദ്വീപിൻറെ പൈതൃകത്തിൽ കൂടുതൽ ശാസ്ത്രജ്ഞന്മാർ താല്പര്യം കാണിക്കുകയും മൺമറഞ്ഞുപോയ സംസ്കാരത്തെക്കുറിച്ച് വിവിധ തലങ്ങളിൽ ഗവേഷണം നടത്തുകയും ചെയ്തു.
ഈസ്റ്റർ ദ്വീപിലെ പരിതാപകരമായ സാമ്പത്തിക വിഭവങ്ങളുടെ സ്ഥിതി കണക്കിലെടുത്ത് ചിലി സർക്കാരും നാഷണൽ കൌൺസിൽ ഓഫ് മോണ്യുമെൻറ്സും യോജിച്ച് ദേശീയോദ്യനാത്തിൻറെ സംരക്ഷണ പ്രവർത്തനങ്ങൾക്ക് സാമ്പത്തിക സഹായം നൽകി. Corporación Nacional Forestal (CONAF) ൻറെ ഭരണനിയന്ത്രണത്തിലാണ് ഈ പാർക്ക്.ദ്വീ പിലെ മുഴുൻ പ്രദേശത്തിനും ഈ സ്ഥാപനം നിയമ പരിരക്ഷ നൽകുന്നു.
ദേശീയോദ്യാനത്തിൻറെ സാംസ്കാരിക പൈതൃകത്തിൻറെ അദൃശ്യമായ മൂല്യം പുരാവസ്തുഗവേഷണ അന്വേഷണങ്ങളിലൂടെയാണ് വെളിവാക്കപ്പെടുന്നത്. ദേശീയോദ്യാന ഭരണകൂടം തയ്യാറാക്കിയ മാനേജ്മെന്റ് പ്ലാൻ ഇത്തരം പുരാവസ്തുഗവേഷണ അന്വേഷണങ്ങളെക്കൂടി ഉദ്ദേശിച്ചുള്ളതാണ്.
അവ്യക്ത മേഖല, പ്രാചീന മേഖല, വിപുല ഉപയോഗ മേഖല, സേവന - കൺസർവേഷൻ ഡിപ്പാർട്ട്മെൻറ് ഓഫ് ചിലീസ് നാഷണൽ ഫോറസ്ട്രി കോർപ്പറേഷൻ  (CONAF) (1976) മേഖല, പ്രത്യേക ഉപയോഗ മേഖല എന്നിങ്ങനെ വിവിധ മേഖലകളായി  ഉദ്യാന പരിസരം വിഭജിക്കപ്പെട്ടിരിക്കുന്നു. കാർഷിക പ്രവർത്തനങ്ങൾ, കന്നുകാലികളുടെ മേച്ചിൽ, തോട്ടങ്ങൾ, പരമ്പരാഗത മത്സ്യബന്ധന കേന്ദ്രങ്ങൾ എന്നിവയെല്ലാം ഏകോപിപ്പിച്ചുകൊണ്ട് ദ്വീപിലെ സംരക്ഷണ പ്രവർത്തിനങ്ങൾക്ക് ഒരു സംയോജിത മാനേജ്മെൻറ് പ്ലാൻ രൂപകൽപ്പന ചെയ്തിരിക്കുന്നു.
മദ്ധ്യ മേഖല (ഉഗാണ്ട)
ഉഗാണ്ടയിലെ നാലു മേഖലകളിലെ ഒന്നാണ് മദ്ധ്യ മേഖല. As of Uganda's 2002 census, the region's population was 6,575,425. ബുഗൻഡ സാമ്രാജ്യവുമായി അതിർത്തി പങ്കിടുന്നുണ്ട്.
ജില്ലകൾ
2010ൽ ഉഗാണ്ടയിൽ 24 ജില്ലകൾ ഉണ്ടായിരുന്നു.:
അവലംബം
references />
പുറത്തേക്കുള്ള കണ്ണികൾ
Google Map of the Central Region of Uganda
ബുവുമ ജില്ല
ഉഗാണ്ടയിലെ മദ്ധ്യ മേഖലയിലെ ഒരു ജില്ലയാണ്, ബുവുമ ജില്ല (Buvuma District).
വിഹഗവീക്ഷണം
വിക്ടോറിയ തടാകത്തിന്റെ വടക്കുഭാഗത്തായി ചിതറിക്കിടക്കുന്ന 52 ദ്വീപുകൾ കൂടിയതാണ് ഈ ജില്ല. 2010 ജൂലൈ 1ന് പാർലമെന്റ്  ഉണ്ടാക്കിയ നിയമപ്രകാരം ഉണ്ടായ ജില്ലയ്ക്ക് ഏറ്റവും വലിയ ദ്വീപിന്റെ പെറായ ബുവുമൊ എന്നു കൊടുക്കുകയായിരുന്നു. അതുവരെ മുകുണൊ ജില്ലയുടെ ഭാഗമായിരുന്നു. ഭരണപരമായി 9 ഭരണഭാഗങ്ങളായി തിരിച്ചിട്ടുണ്ട്.
കുറിപ്പുകൾ
വർഗ്ഗം:ഉഗാണ്ടയിലെ ജില്ലകൾ
രവിമേനോൻ
മലയാളത്തിലെ പ്രശസ്ത സംഗീത നിരൂപകനും പത്രപ്രവർത്തകനുമാണ് രവിമേനോൻ ടി. കെ. മാധവൻനായർ, നാരായണിക്കുട്ടി അമ്മ എന്നിവരാണ് മാതാപിതാക്കൾ. കേരളകൗമുദി, ന്യൂ ഇന്ത്യൻ എക്സ്പ്രസ്സ്, വർത്തമാനം തുടങ്ങിയ പത്രങ്ങളിൽ സ്പോർട്സ് ലേഖകനായി ജോലിനോക്കിയിരുന്നു. ഇപ്പോൾ ക്ലബ്ബ് എഫ്. എം 94.3യിൽ സംഗീതവിഭാഗം മേധാവി. മാതൃഭൂമി ആഴ്ചപ്പതിപ്പിൽ പാട്ടെഴുത്ത് എന്ന പംക്തി കൈകാര്യം ചെയ്യുന്നു.
അവലംബം
വർഗ്ഗം:കേരളത്തിലെ പത്രപ്രവർത്തകർ
മാനുവൽ ബന്ദേര
മോഡേണിസ്മോ എന്ന ബ്രസീലിയൻ സാഹിത്യപ്രസ്ഥാനത്തിന്റെ നായകരിലൊരാളായ കവിയാണ് മാനുവെൽ ബന്ദേര (Manuel Bandeira) ( 19 ഏപ്രിൽ 1886 — 13 ഒക്ടോ: 1968)-. വിവർത്തകനും വിമർശകനും സാഹിത്യചരിത്രകാരനുമായിരുന്ന ബന്ദേര, ബ്രസീലിയൻ സാഹിത്യത്തെ അക്കാഡമിക് പാണ്ഡിത്യത്തിൽ നിന്നും യൂറോപ്യൻ സ്വാധീനത്തിൽ നിന്നും മോചിപ്പിക്കുക എന്ന സാഹിത്യദൗത്യത്തിലാണ് മുഴുകിയത്.പതിനേഴാമത്തെ വയസ്സിൽ ക്ഷയരോഗം ബാധിച്ചതിനെ തുടർന്ന് പഠനവും ഉപേക്ഷിക്കേണ്ടി വന്ന പിന്നീടുള്ള കുറേ വർഷങ്ങൾ ചികിത്സയിൽ കഴിഞ്ഞു. ആ കാലയളവിൽ ആണ് ബന്ദേര സാഹിത്യ രചനയിലും പഠനത്തിലും മുഴുകി. ബ്രസീലിയൻ ജീവിതത്തിലെ ദൈനംദിനാനുഭവങ്ങളുടെ പ്രതിപാദനമാണ്‌ അദ്ദേഹത്തിന്റെ കവിതകൾ.
കൃതികൾ
വർഗ്ഗം:ബ്രസീലിയൻ എഴുത്തുകാർ
യുവ്‌രാജ്‌ വാൽമീകി
ഒരു ഇന്ത്യൻ ഹോക്കി താരമാണ് യുവ്‌രാജ്‌ വാല്മീകി. ഇന്ത്യൻ ദേശീയ ഹോക്കി ടീമിലെ ഹാഫ് ബാക്ക് കളിക്കാരനാണ് ഇദ്ദേഹം. മറ്റൊരു ഇന്ത്യൻ ഹോക്കി താരമായ ദേവീന്ദർ വാല്മീകി പിതൃസഹോദര പുത്രനാണ്. സഹോദരനായ യുവ്‌രാജ്‌ വാല്മീകിയാണ് തന്റെ റോൾമോഡൽ എന്ന് ദേവീന്ദർ പറഞ്ഞിട്ടുണ്ട്. താൻ ഹോക്കിയൽ എത്താൻ കാരണം യുവ്‌രാജാണെന്നും അദ്ദേഹം വ്യക്തമാക്കിയിട്ടുണ്ട്.
അവലംബം
വർഗ്ഗം:ലോക സീരീസ് ഹോക്കി താരങ്ങൾ വർഗ്ഗം:1989-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇന്ത്യൻ പുരുഷ ഹോക്കി താരങ്ങൾ
ലോക്കർബി
തെക്കുപടിഞ്ഞാറൻ സ്കോട്ലന്റിലെ ഒരു പ്രദേശമാണ് ലോക്കർബി (Lockerbie Locarbaidh ). ഗ്ലാസ്ഗോവിൽനിന്നും 75 mi അകലെയും ഇംഗ്ലണ്ട് അതിർത്തിയിൽനിന്നും 20 mi അകലെയായി സ്ഥിതിചെയ്യുന്നു. 2001-ലെ സെൻസസ് പ്രകാരം 4,009 ആണ് ഇവിടത്തെ ജനസംഖ്യ. 1988 ഡിസംബർ 21-ന് പാൻ ആം ഫ്ലൈറ്റ് 103 ലോക്കർബിക്ക് സമീപമാണ് തകർന്നത്.
അവലംബം
വർഗ്ഗം:സ്കോട്ട്‌ലാന്റിലെ പട്ടണങ്ങൾ
കിളനീലി
ജെസ്നറിയേസീ സസ്യകുടുംബത്തിൽപ്പെട്ട വാർഷിക ഓഷധിയായ ഒരു കുറ്റിച്ചെടിയാണ് കിളനീലി. . നനവാർന്ന തണലിൽ വളരുന്ന ഈ ചെടികൾ കേരളത്തിൽ എല്ലായിടത്തും കാണാറുണ്ട്. നീരുനിറഞ്ഞ തണ്ടുകളും നിറയെ നേരിയ രോമങ്ങളും നീലപ്പൂവുകളും ഉണ്ടാവുന്ന ഇത് പശ്ചിമഘട്ടത്തിലും ശ്രീലങ്കയിലുമുള്ള നിത്യഹരിത വനങ്ങളിലും അർദ്ധനിത്യഹരിതവനങ്ങളിലുമാണ് കാണപ്പെടുന്നത്. ഇലകൾ ആരംഭത്തിൽ ഹൃദയാകൃതിയിലും അഗ്രം കൂർത്തവയുമാണ്. ഇലകളുടെ ഇരുപാതികൾ അസമമാണ്.
പുറത്തേക്കുള്ള കണ്ണികൾ
വർഗ്ഗം:ജെസ്നറിയേസീ വർഗ്ഗം:നീലിയാർകോട്ടത്തെ സസ്യജാലം
കെ.ഇ. മാമ്മൻ
ഗാന്ധിയനും സ്വാതന്ത്ര്യസമര സേനാനിയും സാമൂഹികപ്രവർത്തകനുമായിരുന്നു '''കെ.ഇ. മാമ്മൻ എന്ന കണ്ടത്തിൽ ഈപ്പൻ മാമ്മൻ'''. (31 ജൂലൈ, 1921 - 26 ജൂലൈ, 2017)
1921 ജൂലൈ 31-ന് കണ്ടത്തിൽ കുടുംബത്തിൽ കെ.സി. ഈപ്പന്റെയും കുഞ്ഞാണ്ടമ്മയുടെയും ഏഴുമക്കളിൽ ആറാമനായി ജനിച്ചു. നാഷനൽ ക്വയിലോൺ ബാങ്ക് മാനേജരായിരുന്ന കെ.സി. ഈപ്പനും കുടുംബവും തിരുവനന്തപുരത്ത് താമസിക്കുന്ന കാലത്ത് അവിടെ ആയിരുന്നു മാമ്മന്റെ ജനനം. തിരുവനന്തപുരം ആർട്‌സ് കോളജിൽ ഇന്റർമീഡിയറ്റിനു പഠിക്കുമ്പോൾ ട്രാവൻകൂർ സ്‌റ്റുഡന്റ്‌സ് ഫെഡറേഷന്റെ പ്രസിഡന്റായി പ്രവർത്തിച്ചു. കോട്ടയം തിരുനക്കരയിൽ നടന്ന യോഗത്തിൽ സ്വാതന്ത്യ്രസമരത്തിനായി വിദ്യാർഥികളെ ആഹ്വാനം ചെയ്‌തതിനെ തുടർന്ന് ജയിലിലടയ്ക്കപ്പെട്ടു. സി. കേശവന്റെ പ്രസംഗങ്ങൾ ആകൃഷ്ഠനായാണ് മാമ്മൻ പൊതുരംഗത്തേക്ക് ഇറങ്ങിയത്. പൊതുരംഗത്തെ നേതാവായി മാറിയതോടെ തിരുവിതാംകൂറിൽ വിദ്യാഭ്യാസം പൂർത്തിയാക്കാൻ സർ സി.പി. അദ്ദേഹത്തെ അനുവദിച്ചില്ല. തിരുവനന്തപുരം ആർട്സ് കോളജിൽ നടന്ന യോഗത്തിൽ സർ സിപിക്കെതിരെ പ്രസംഗിച്ചതോടെ കോളേജിൽനിന്ന് പുറത്താക്കപ്പെട്ടു. തുടർന്ന് എറണാകുളം മഹാരാജാസിൽ ശ്രമിച്ചെങ്കിലും പ്രവേശനം നിഷേധിക്കപ്പെട്ടു. ഒടുവിൽ തിരുവിതാംകൂറിനു പുറത്തായി തൃശ്ശൂർ സെന്റ്. തോമസ് കോളജിൽ ചേർന്ന് ഇന്റർമീഡിയറ്റ് പൂർത്തീയാക്കി. തുടർന്ന് 1940-ൽ മദ്രാസ് ക്രിസ്ത്യൻ കോളജിൽ ബിരുദ വിദ്യാഭ്യാസത്തിനായി ചേർന്നു.
കേരളത്തിലെ മദ്യവിരുദ്ധ മുന്നേറ്റങ്ങളിലും സജീവമായിരുന്നു മാമ്മൻ. ക്വിറ്റ് ഇന്ത്യ സമരത്തിലും സർ സിപിക്കെതിരായ പോരാട്ടത്തിലും പങ്കെടുത്തിട്ടുണ്ട്. ഇദ്ദേഹം അവിവാഹിതനായിരുന്നു. വാർദ്ധക്യസഹജമായ അസുഖങ്ങളാൽ നെയ്യാറ്റിൻകരയിലെ നിംസ് ആശുപത്രിയിൽ വച്ച് 2017 ജൂലൈ 26-ന് അന്തരിച്ചു. അവസാനകാലത്ത് നാല് വർഷത്തോളം നെയ്യാറ്റിൻകരയിലെ ആശുപത്രിയിലായിരുന്നു മാമ്മൻ കഴിഞ്ഞിരുന്നത്.
വെങ്ങല്ലൂർ
ഇടുക്കിജില്ലയിലെ തൊടുപുഴക്കടുത്ത് സ്ഥിതിചെയ്യുന്ന ഒരു ചെറിയ ഗ്രാമമാണ് വെങ്ങല്ലൂർ. മൂവാറ്റുപുഴയിൽനിന്നും തൊടുപുഴയിലേക്കുള്ള വഴിയിൽ തൊടുപുഴ നഗരത്തിലേക്കുള്ള പ്രവേശനകവാടമാണ് ഇവിടം. തൊടുപുഴ നഗരത്തിനെ ചുറ്റിയുള്ള ബൈപാസ് റോഡുകൾ ഇവിടെ ആരംഭിക്കുന്നു. ഉടുമ്പന്നൂർ - വെങ്ങല്ലൂർ ബൈപാസ്, വെങ്ങല്ലൂർ - കോലാനി ബൈപാസ് എന്നീ ബൈപാസുകൾ ഇതുവഴി കടന്നുപോകുന്നു.
വർഗ്ഗം:തൊടുപുഴ
ഡയാന മേഖല
മഡഗാസ്കർ ദ്വീപിലെ ഏറ്റവും വടക്ക് മേഖലയിലാണ് ഡയാന (Diana), സവ മേഖല തെക്കുകിഴക്കും സോഫിയ മേഖല തെക്കുപടിഞ്ഞാറും അതിരാണ്. വിസ്തീർണ്ണം 19,266 ച.കി.മീ. ആണ്. 2013ലെ കണക്കെടുപ്പ് അനുസരിച്ച് 7,00,021 എന്നു കണക്കാക്കിയിരുന്നു. മേഖലയുടെ തലസ്ഥാനം അനറ്റ്സിരനന (Antsiranana). ഇത് മുമ്പ് ദീഗൊ സുഅരെസ് എന്ന് അറിയുന്നു
എക്സ്പ് ഐയ്സ്
ഹാർഡ്‌വെയർ
സ്വതന്ത്ര ഹാർഡ്‌വെയർ നിയമങ്ങൾ അനുസരിക്കുന്ന ഉപകരണം ആണു എക്സ്പ് ഐയ്സ്.മൈക്രോകൺട്രോളർ അടിസ്ഥാനമാക്കി പ്രവർത്തിക്കുന്ന ഒരു ഇലക്ട്രോണിക് സർക്യൂട്ട് ആണു എക്സ്പ് ഐയ്സിന്റെ പ്രധാനഭാഗം. വോൾട്ടേജ് സമയം തുടങ്ങിയവ അളക്കുന്നതും ലഭിച്ച വിവരങ്ങൾ തിരിച് കംമ്പ്യൂട്ടറിലേക്ക് അയക്കുന്നതും മൈക്രോകൺട്രോളർ ആണു.ഇങ്ങനെ ലഭിച്ച വിവരങ്ങൾ പൈത്തൺ കോഡ് ഉപയോഗിച്ച് വിശകലനം ചെയ്യുകയും സ്ക്രീനിൽ തെളിയിക്കുകയും ചെയ്യുന്നു.ഒരു യു.എസ്.ബി ഉപയോഗിച്ചാണു എക്സ്പ് ഐയ്സ് കംമ്പ്യൂട്ടറുമായ് ബന്ധിപ്പിക്കുന്നത്.എക്സ്പ് ഐയ്സ് പ്രവർത്തിക്കനാവശ്യമായ വൈദ്യുതി ലഭ്യമാവുന്നത് ഈ യു.എസ്.ബി വഴിയാണു. ഈ ഉപകരണത്തിൽ വിവിധങ്ങളായ ഇൻപുട്ട് ടെർമിനലുകൾ ഉണ്ട്.ഈ ടെർമിനലുകളിലൂടെയുള്ള വോൾട്ടത നിരീക്ഷിക്കാനും നിയന്ത്രിക്കാനും ഈ ഉപകരണത്തിനു കഴിയും.താപനില ശബ്ദം തുടങ്ങിയ രാശികൾ അളക്കാൻ അവയെ ആദ്യം ഇലക്ട്രിക് സിഗ്നലുകൾ ആക്കേണ്ടതുണ്ട്.
സ്വതന്ത്ര ലൈസൻസ് ആയത് കൊണ്ട് തന്നെ ഹാർഡ്‌വെയറിൽ മാറ്റങ്ങൾ വരുത്തുന്നതിനും മാറ്റിയ പതിപ്പ് പ്രചരിപ്പിക്കുന്നതിനും നിയമതടസ്സങ്ങൾ ഒന്നുമില്ല.ലഘുചിത്രം|258x258ബിന്ദു|എക്സ്പ് ഐയ്സ് ബ്ലോക്ക് ഡയഗ്രം
സോഫ്‌റ്റ്‌വെയർ
എക്സ്പ് ഐയ്സിന്റെ സോഫ്‌റ്റ്‌വെയർ നിർമ്മിച്ചിരിക്കുന്നത് പൈത്തൺ കംമ്പ്യൂട്ടർ പ്രോഗ്രാമിംഗ് ഭാഷ ഉപയോഗിച്ചാണു.സ്വതന്ത്ര സോഫ്‌റ്റ്‌വെയർ നയങ്ങൾ അനുസരിക്കുന്നതിനാൽ ആർക്കു വേണമെങ്കിലും സോഫ്‌റ്റ്‌വെയറിന്റെ മൂലരൂപം പരിഷ്കരിക്കാവുന്നതാണു. പൈത്തൺ ഇന്റെർപ്രെട്ടറിന്റെ 2.7 മുതലുള്ള വെർഷനുകൾ ഇൻസ്റ്റാൾ ചെയ്തിട്ടുള്ള ഏത് കംമ്പ്യൂട്ടറിലും എക്സ്പ് ഐയ്സ് ഉപയോഗിക്കാവുന്നതാണ് .കൂടാതെ ഗ്നു/ലിനക്സ് പതിപ്പുകളായ ഡെബിയൻ ഉബുണ്ടു(വെർഷൻ 13.04 നു ശേഷം ഉള്ളത്.)എന്നിവയിൽ എക്സ്പ് ഐയ്സ് പ്രവർത്തിക്കാനാവിശ്യമായ സോഫ്‌റ്റ്‌വെയർ മൂല ക്രമീകരണങ്ങളിൽ തന്നെ ഉൾകൊള്ളിച്ചിരിക്കുന്നു.കംമ്പ്യൂട്ടറിൽ ഇൻസ്റ്റാൾ ചെയ്യാതെ ഒരു തത്സമയ സി.ഡി ഉപയോഗിച്ചും എക്സ്പ് ഐയ്സ് പ്രവർത്തിപ്പിക്കാവുന്നതാണു.
അവലംബങ്ങൾ
http://expeyes.in/
https://expeyes.wordpress.com/articles-about-expeyes-from-the-web/experimental-physics-with-phoenix-and-python/
http://www.iuac.res.in/~elab/expeyes/Documents/eyesj-a4.pdf
http://scipy.in/2012/static/slides/expeyes.pdf
http://www.raspberry-pi-geek.com/Archive/2014/07/Trying-out-the-ExpEYES-science-and-experimentation-kit
‌‌__സൂചിക__
__ഉള്ളടക്കംഇടുക__ ‌‌__സൂചിക__
വർഗ്ഗം:സോഫ്റ്റ്‌വെയർ
സംരക്ഷണം ആവശ്യമുള്ള ജീവിവർഗ്ഗങ്ങൾ
ഐ യു സി എന്നിന്റെ പട്ടികപ്രകാരം സംരകക്ഷണനില സമീപഭാവിയിൽ ഭീതിജനകമായ നിലയിലുള്ള സ്പീഷിസിനെയാണ് എന്നതിനെയാണ് സംരക്ഷണം ആവശ്യമുള്ള ജീവിവർഗ്ഗങ്ങൾ (Near Threatened) (NT) എന്നു പറയുന്നത്. ഈ നിലയിലുള്ള ജീവിവർഗ്ഗങ്ങളുടെ എണ്ണം ഇടയ്ക്കിടയ്ക്ക് പരിശോധിക്കേണ്ടതാണെന്നു ഐ യു സി എൻ അഭിപ്രായപ്പെടുന്നു.
മുത്തശ്ശിയാർക്കാവ്
നെടുങ്ങനാട്‌ മുത്തശ്ശിയാർക്കാവ്‌
നെടുങ്ങനാട്‌ മുത്തശ്ശിയാർക്കാവ്‌ വള്ളുവനാട്ടിലെ ഒരു പ്രധാന ദുർഗ്ഗ ക്ഷേത്രമാണു. പട്ടാമ്പിയിൽ നിന്ന് 6 കിലോമീറ്റർ ഉള്ളിലായി കൊടുമുണ്ട എന്ന ഗ്രാമത്തിലായാണു ക്ഷേത്രം നില നിൽക്കുന്നത്‌.കൊടുമുണ്ട,പട്ടാമ്പി, പെരുമുടിയൂർ, കൊഴിക്കോട്ടിരി, വള്ളൂർ എന്നി അഞ്ച്‌ ദേശങ്ങൾ തട്ടകത്തിൽ ഉൾപ്പെടുന്നു.
വടക്കെ മുത്തശ്ശിയാർക്കാവ്‌
നെടുങ്ങനാട്‌ മുത്തശ്ശിയാർക്കാവിലെ അതേ പ്രതിഷ്ഠയാണു വടക്കെ മുത്തശ്ശിയാർക്കാവിലും ഉള്ളത്‌.നെടുങ്ങനാട്‌ മുത്തശ്ശിയാർക്കാവിലെ ഭഗവതിയുടെ സഹോദരിയായാണു വടക്കെ കാവിലെ ഭഗവതിയെ ആരാധിക്കുന്നത്‌.പട്ടാമ്പി കൊപ്പത്തിനു അടുത്ത്‌ നടുവട്ടത്താണു വടക്കെ മുത്തശ്ശിയാർക്കാവ്‌ സ്ഥിതി ചെയ്യുന്നത്‌
വർഗ്ഗം:പാലക്കാട് ജില്ലയിലെ ക്ഷേത്രങ്ങൾ
അത്‌ലറ്റിക്‌സ് ഫെഡറേഷൻ ഓഫ് ഇന്ത്യ
ഇന്ത്യൻ കായിക രംഗത്തെ പരമോന്നത സമിതിയാണ് അത്‌ലറ്റിക്‌സ് ഫെഡറേഷൻ ഓഫ് ഇന്ത്യ- (Athletics Federation of India (AFI)). രാജ്യത്ത് കായിക മത്സരങ്ങൾ സംഘടിപ്പിക്കുന്നതിന്റെ ഉത്തരവാദിത്തം ഈ സമിതിക്കാണ്. അമേച്ച്വർ അത്‌ലറ്റിക് ഫെഡറേഷൻ ഓഫ് ഇന്ത്യ (എഎഎഫ്‌ഐ) എന്നായിരുന്നു ഇത് നേരത്തെ അറിയപ്പെട്ടത്. ഏഷ്യൻ അത്‌ലറ്റിക്‌സ് അസോസിയേഷൻ (എഎഎ), ഇന്റർനാഷണൽ അസോസിയേഷൻ ഓഫ് അത്‌ലറ്റിക്‌സ് ഫെഡറേഷൻ (ഐഎഎഎഫ്) എന്നീ സംഘടനകളുമായി ബന്ധപ്പെട്ടാണ് ഇത് പ്രവർത്തിക്കുന്നത്.
ചരിത്രം
അമേച്ച്വർ അത്‌ലറ്റിക്‌സ് ഫെഡറേഷൻ ഓഫ് ഇന്ത്യ, പിന്നീട് അത്‌ലറ്റിക്‌സ് ഫെഡറേഷൻ ഓഫ് ഇന്ത്യ എന്നറിയപ്പെട്ട ഈ സമിതി രൂപീകരിച്ചത് 1946ലാണ്. പ്രഫസർ ജി.ഡി സൊന്ധി എന്ന ഗുരു ദത്ത് സൊന്ധി, മഹാരാജ യാദവിന്ദ്ര എന്നിവർ മുൻകൈയെടുത്താണ് ഇതിന് തുടക്കം കുറിച്ചത്. പ്രഫസർ ജി.ഡി സൊന്ദിയായിരുന്നു കുറച്ച് സമയത്തേക്ക് സമിതിയുടെ പ്രഥമ പ്രസിഡന്റ്. 1950 ഏപ്രിൽ 13ന് ഇദ്ദേഹം സ്ഥാനം രാജിവെച്ചു.
മത്സരങ്ങൾ
മൂന്ന് കാറ്റഗറിയായിട്ടാണ് അത്‌ലറ്റിക് ഫെഡറേഷൻ ഓഫ് ഇന്ത്യ മത്സരങ്ങൾ സംഘടിപ്പിക്കുന്നത്. ഒന്നാമത്തെ കാറ്റഗറി, അത്‌ലറ്റിക് ഫെഡറേഷൻ സ്വന്തം ചിലവിൽ നടത്തുന്നതാണ്. രണ്ടാമത്തേത്, അത്‌ലറ്റിക് ഫെഡറേഷൻ ഓഫ് ഇന്ത്യയിൽ അഫിലിയേറ്റ് ചെയ്ത യൂണിറ്റുകൾ, ക്ലബ്ബുകൾ, സംഘടനകൾ എന്നിവ ഫെഡറേഷന്റെ അനുമതിയോട് കൂടെ നടത്തുന്നതാണ്. മൂന്നാമത്തെ കാറ്റഗറി, അത്‌ലറ്റിക് ഫെഡറേഷൻ ഓഫ് ഇന്ത്യ തന്നെ നടത്തുന്നതാണ്, എന്നാൽ ഇത് പതിവായി നടത്താറില്ല.
പുറംകണ്ണികൾ
വർഗ്ഗം:ഇന്ത്യയിലെ കായികസംഘടനകൾ
നിലനിൽപ്പിനു ഭീഷണിയുള്ള ജീവിവർഗ്ഗങ്ങൾ
ഐ യു സി എൻ പട്ടിക പ്രകാരം സരക്ഷണത്തെ ആശ്രയിച്ചു നിലനിൽക്കുന്ന ജീവി സ്പീഷിസുകളെയാണ് നിലനിൽപ്പിനു ഭീഷണിയുള്ള ജീവിവർഗ്ഗങ്ങൾ (Conservation Dependent) ("LR/cd") എന്നു വിളിക്കുന്നത്. നിലനിൽപ്പിനു ഭീഷണി ഇല്ലാതാവാനും വംശനാശം സംഭവിക്കാതിരിക്കാനും ഈ പട്ടികയിൽ ഉള്ള ജീവികൾക്ക് സംരക്ഷണം ആവശ്യമാണ്.
അവലംബം
വർഗ്ഗം:ഐ.യു.സി.എൻ. ചുവന്ന പട്ടിക
ബ്രാസവില്ലെ
ബ്രാസവില്ലെ റിപ്പബ്ലിക് ഓഫ് കോംഗോയുടെ തലസ്ഥാനവും രാജ്യത്തെ ഏറ്റവും വലിയ നഗരവുമാണ്. ഇത് സ്ഥിതിചെയ്യുന്നത് കോംഗോ നദിയുടെ വടക്കു വശത്തായി കിൻഷാസായ്ക്കു എതിർവശത്തായാണ്. ഈ നഗരത്തിലെ ജനസംഖ്യ 18 ലക്ഷത്തിലധികമാണ്. ഡെമോക്രാറ്റിക് റിപ്പബ്ലിക് ഓഫ് കോംഗോയിലെ ജനസംഖ്യയുടെ മൂന്നിലൊന്ന് ജീവിക്കുന്നത് തലസ്ഥാനത്താണ്. 40% കാർഷികേതര ജോലിയിലേർപ്പെട്ടിരിക്കുവർ കേന്ദ്രീകരിച്ചിരിക്കുന്നതും ഇവിടെയാണ്. റിപ്പബ്ലിക് ഓഫ് കോംഗോയുടെ സാമ്പത്തിക ഭരണതലസ്ഥാനവും കൂടിയാണിത്.
അവലംബം
വർഗ്ഗം:റിപ്പബ്ലിക്ക് ഓഫ് കോംഗോ വർഗ്ഗം:ആഫ്രിക്കയിലെ തലസ്ഥാനങ്ങൾ
പടിഞ്ഞാറൻ ഹാൻ രാജവംശം
ഹാൻ രാജവംശ‌ത്തിന്റെ സ്ഥാപനം മുതൽ വാങ് മാങിന്റെ ഭരണം വരെയുള്ള കാലഘട്ടമാണ് പടിഞ്ഞാറൻ ഹാൻ രാജവംശം അല്ലെങ്കിൽ ആദ്യ ഹാൻ രാജവംശം  (206 ബിസി – 9 എഡി) എന്നറിയപ്പെടുന്നത്. ഈ കാലഘട്ടത്തിലെ തലസ്ഥാനം ചാങ്'ആൻ ആയിരുന്നു (ആധുനിക സിയാൻ). ഗുവാങ്‌‌വുവി‌ന്റെ ഭരണകാലം മുതൽ തലസ്ഥാനം കിഴക്ക് ലുവോയാങിലേയ്ക്ക് മാറ്റി. ഇദ്ദേഹത്തിന്റെ ഭരണം മുതൽ ഹാൻ രാജവംശത്തിന്റെ അവസാനം വരെയു‌ള്ള കാലഘട്ടം കിഴക്കൻ ഹാൻ രാജവംശം അല്ലെങ്കിൽ രണ്ടാമത്തെ ഹാൻ രാജവംശം  (25–220 AD) എന്നറിയപ്പെടുന്നു.
ചരിത്രം
ചൈനയിലെ ആദ്യ ചക്രവർത്തി വംശം ക്വിൻ രാജവംശമായിരുന്നു (221–206 ബിസി). ക്വിൻ രാജവംശം യുദ്ധത്തിലേർപ്പെട്ടിരുന്ന രാജ്യങ്ങളെ കീഴടക്കി സാമ്രാജ്യം സ്ഥാപിച്ചു. ആദ്യ ചക്രവർത്തി ക്വിൻ ഷി ഹുവാൻഡിയുടെ മരണത്തിനുശേഷം രാജ്യം അസന്തുലിതമായി. നാല് വർഷങ്ങൾക്കുള്ളിൽ ഭരണകൂടം താഴെവീണു. ചു രാജ്യത്തെ വിമതനായിരുന്ന സിയാൻ യു (d. 202 BC), ഹാൻ രാജ്യത്തെ ലിയു ബാങ് (d. 195 BC) എന്നിവർ തമ്മിൽ യുദ്ധത്തിലേർപ്പെടുകയും ഗെയിക്സിയ യുദ്ധത്തിൽ ലിയു ബാങ് സിയാങ് യുവിനെ തോൽപ്പിക്കുകയും ചെയ്തു. ഈ സമയത്ത് ചൈന വീണ്ടും 118 രാജ്യങ്ങളായി ശിധിലമായിരുന്നു. ലിയു ബാങ് പുതിയ ചൈനീസ് ചക്രവർത്തിയായി (ഹുവാങ്ഡി). മരണാനന്തരം ഇദ്ദേഹം ഗാവോസു ചക്രവർത്തി (r. 202–195 BC) എന്നറിയപ്പെട്ടു. ചാങ്‌ആൻ ഏകീകരിച്ച ചൈനയുടെ പുതിയ തലസ്ഥാനമായി മാറി.
സിയോഗ്നു
പടിഞ്ഞാറൻ ഹാൻ രാജവംശത്തിന്റെ ആരംഭത്തിൽ രാജ്യത്തിന്റെ പടിഞ്ഞാറുള്ള മൂന്നിലൊന്ന് ഭൂമിയിലെ പതിമൂന്ന് പ്രദേശങ്ങൾ തലസ്ഥാനത്തുനിന്ന് നേരിട്ടായിരുന്നു നി‌യന്ത്രിച്ചിരുന്നത്. കിഴക്കുള്ള മൂന്നിൽ രണ്ട് ഭൂമി പത്ത് സാമന്തരാജാക്കന്മാർക്ക് ഭരിക്കുവാനായി നൽകിയിരുന്നു. 157 ബിസിയോടെ ഭരണകൂടം ഈ രാജാക്കന്മാരെ മാറ്റി രാജകുടുംബവുമായി ബന്ധമുള്ളവരെ ആ സ്ഥാന‌ത്തിരുത്തിയിരുന്നു. ഈ രാജാക്കന്മാരുയർത്തിയ കലാപങ്ങൾക്ക് ശേഷം 145 ബിസി തുടങ്ങി നടപ്പിലാക്കിയ ഭരണപരിഷ്കാരങ്ങളനുസരിച്ച് ഇവരുടെ അധികാരം വെട്ടിക്കുറയ്ക്കപ്പെടുകയുണ്ടായി. തലസ്ഥാനത്തുനിന്ന് നേരിട്ട് നിയന്ത്രിക്കുന്ന പ്രദേശങ്ങളുടെ എണ്ണവും വർദ്ധിപ്പിച്ചു. Kings were no longer able to appoint their own staff; this duty was assumed by the imperial court. Kings became nominal heads of their fiefs and collected a portion of tax revenues as their personal incomes. കിഴക്കൻ ഹാൻ രാജവംശം നിലനിന്ന കാലം മുഴുവൻ ഈ സാമന്തരാജ്യങ്ങളും നിലവിലുണ്ടായിരുന്നു.
ചൈനയുടെ വടക്കുള്ള നാടോടികളായ സിയോഗ്നു ഗോത്ര വർഗ്ഗക്കാരുടെ നേതാവ് മോഡു ചാന്യു (r. 209–174 ബിസി) പല പ്രദേശങ്ങളും കീഴടക്കി. ഇദ്ദേഹത്തിന്റെ മരണസമയത്ത് മഞ്ചൂറിയ, മംഗോളിയ, താരിം താഴ്വര എന്നിവ കയ്യടക്കിയിരുന്നു. ഇവരുമായുള്ള ആയുധക്കച്ചവടം ചൈന നിരോധിച്ചിരുന്നുവെങ്കിലും ക‌ള്ളക്കടത്ത് തുടർന്നു. ഈ പ്രശ്നം പല യുദ്ധങ്ങൾക്കുമിടയാക്കി. 198 ബിസിയിൽ വിവാഹത്തിലൂടെ ഈ ഗോത്രവും ഹാൻ വംശവും തമ്മിൽ ബന്ധം സ്ഥാപിക്കപ്പെട്ടു. കരാറുണ്ടാക്കപ്പെട്ടുവെങ്കിലും ഗോത്രവർഗ്ഗക്കാരിൽ ചിലർ വൻമതിലിന് തെക്കുള്ള പ്രദേശങ്ങളിലെ ആക്രമണം തുടർന്നു. എന്നിട്ടും ആദ്യകാലത്ത് കരാർ തുടരാനാണ് തീരുമാനിച്ചത്. യുദ്ധം ചെയ്യുവാൻ അവസാനം തീരുമാനമെടുത്തുവെങ്കിലും ഗോത്രനേതാവിനെ വധിക്കുവാനുള്ള പദ്ധതി (133 ബിസി) പരാജയപ്പെട്ടു. ഇതെത്തുടർന്ന് വു ചക്രവർത്തി സിയോഗ്നു പ്രദേശങ്ങൾ പലതും പിടിച്ചെടുത്തു. 119 ബിസിയിൽ മോബേയ് യുദ്ധത്തിൽ ഹുവോ കുബിങ് (d. 117 ബിസി) വേയ് ക്വിങ് (d. 106 ബിസി) എന്നീ സേനാധിപന്മാർ സിയോഗ്നു ഭരണനേതൃത്വത്തെ ഗോബി മരുഭൂമിയുടെ വടക്കോട്ട് തുരത്തി. സിയോഗ്നു നേതാവായ ഹുഹാന്യേ ചാന്യു (呼韓邪) (r. 58–31 ബിസി) ഹാൻ ചക്രവർത്തിയ്ക്ക് കപ്പം കൊടുക്കുന്ന സാമന്തനാകാൻ 51 ബിസിയിൽ സമ്മതിച്ചു.
നയതന്ത്രബന്ധങ്ങളും സാമ്രാജ്യത്തിന്റെ വികാസവും
ഷാങ് ക്വിയാൻ എന്ന നയതന്ത്രജ്ഞൻ 139 ബിസി മുതൽ 125 വരെ നടത്തിയ യാത്രകളിൽ മദ്ധ്യേഷ്യയും സിന്ധു നദീതടത്തെയും പാർഥിയൻ സാമ്രാജ്യത്തെയും മറ്റും സംബന്ധിച്ച വിവരങ്ങൾ ശേഖരിച്ചു. ഇവിടങ്ങളിലേയ്ക്കെല്ലാം ഹാൻ സാമ്രാജ്യം നയതന്ത്രജ്ഞരെ അയയ്ക്കുകയുണ്ടായി. സിൽക്ക് റോഡിന്റെയും റോമാ സാമ്രാജ്യവുമായുള്ള ബന്ധത്തിന്റെയും ആരംഭമായിരുന്നു ഇത്.
60 ബിസിയിൽ താരിം താഴ്വര കീഴടക്കി പടിഞ്ഞാറൻ പ്രദേശത്ത് അധികാരം സ്ഥാപിച്ചു. തെക്കോട്ടും സാമ്രാജ്യവികസനമുണ്ടായി. 108 ബിസിയിൽ കൊറിയൻ ഉപദ്വീപിന്റെ ഭാഗങ്ങളും ഹാൻ ഭരണത്തിൻ കീഴിൽ വന്നു. ചൈനയിൽ നടന്ന ആദ്യ സെൻസസ് 2 എഡിയിലായിരുന്നു. ജനസംഖ്യ 57,671,400 ആയിരുന്നു (12,366,470 കുടുംബങ്ങൾ).
വാങ് മാങിന്റെ ഭരണവും ആഭ്യന്തര കലാപവും
‌അടിമത്തം അവസാനിപ്പിക്കുക, ഭൂമി ദേശസാൽക്കരിക്കുകയും കുടുംബങ്ങൾക്ക് തുല്യമായി വീതിക്കുകയും ചെയ്യുക, പുതിയ കറൻസി നടപ്പിൽ വരുത്തുക മുതലായ ഭരണപരിഷ്കാരങ്ങൾ ഇദ്ദേഹം വരുത്തിയെങ്കിലും ഇവ പരാജയപ്പെട്ടു. എഡി 3-നും 11-നും ഉണ്ടായ വെള്ളപ്പൊക്കങ്ങളും മഞ്ഞനദിയിൽ ചെളിയടിഞ്ഞ് വെള്ളപ്പൊക്കം തടയാനുള്ള സംവിധാനങ്ങൾ പ്രവർത്തനക്ഷമമല്ലാതയതും ഇദ്ദേഹത്തിന്റെ ഭരണത്തിന് ഭീഷണിയായി. മഞ്ഞനദി പുതിയ രണ്ട് ശാഖകളായി പിരിഞ്ഞു. തെക്കൻ ശാഖ 70 എഡിയോടെ തടയാൻ ഹാൻ എഞ്ചി‌നിയർമാർക്ക് സാധിച്ചു.
വെള്ളപ്പൊക്കത്തിൽ വീട് നഷ്ടപ്പെട്ട കർഷകർ നാടോടികളായ കൊള്ളക്കാർക്കൊപ്പം കൂടി. സൈന്യത്തിന് ഇവരെ തടയാൻ സാധിച്ചില്ല. ജിൻ ചക്രവർത്തിയുടെ (r. 157–141 ബിസി) പിൻഗാമിയായ ഗെങ്ഷി ചക്രവർത്തി (r. 23–25 എഡി) ഹാൻ രാജവംശം പുനസ്ഥാപിക്കുകയും ചാങ്‘ആൻ ഇതിന്റെ തലസ്ഥാനമാക്കുകയും ചെയ്യാൻ ശ്രമിച്ചു. ചുവന്ന പുരികമുള്ള വിമതർ എന്ന വിഭാഗം ഇദ്ദേഹത്തെ പുറത്താക്കുകയും വധിക്കുകയും ലിയു പെൻസി എന്ന പാവച്ചക്രവർത്തിയെ സ്ഥാപിക്കുകയും ചെയ്തു. ഗെങ്ഷി ചക്രവർത്തിയുടെ സഹോദരൻ ലിയു സിയു (മരണശേഷം ഗുവാങ്‌വു ചക്രവർത്തിയെ) (r. 25–57 എഡി) ചക്രവർത്തി സ്ഥാനമേൽക്കാൻ പ്രേരിപ്പിച്ചു.
ഇദ്ദേഹം എഡി 25-ൽ ലുവോയാങ് തലസ്ഥാനമാക്കി മാറ്റി. 27 എഡിയോടെ ഇദ്ദേഹത്തിന്റെ സൈന്യം ചുവന്ന പുരികമുള്ള വിമതരെ കീഴടക്കുകയും ഇവരുടെ നേതാക്കളെ രാജ്യദ്രോഹക്കുറ്റത്തിന് വധിക്കുകയും ചെയ്തു. 26 മുതൽ 36 എഡി വരെ പ്രാദേശിക യുദ്ധപ്രഭുക്കന്മാരുമായി ഇദ്ദേഹം യുദ്ധത്തിലായിരുന്നു. ഇവരിൽ പലരും സ്വയം ചക്രവർത്തി എന്നായിരുന്നു വിശേഷിപ്പിച്ചിരുന്നത്. ഇവരുടെ തോൽവിക്കുശേഷം ചൈന വീണ്ടും ഹാൻ ചക്രവർത്തിക്ക് കീഴിൽ ഒന്നിച്ചു.
ഹാൻ രാജവംശത്തിന്റെ സ്ഥാപനത്തിനുശേഷം വാങ് മാങിന്റെ ഭരണം വരെയുള്ള കാലമാണ് പടിഞ്ഞാറൻ ഹാൻ രാജവംശം എന്നറിയപ്പെടുന്നത്.
സ്രോതസ്സുകൾ
വർഗ്ഗം:ചൈനയിലെ സാമ്രാജ്യങ്ങൾ വർഗ്ഗം:ചൈനയിലെ രാജവംശങ്ങൾ
ലീല മജുംദാർ
ബംഗാളിലെ ഒരു എഴുത്തുകാരിയായിരുന്നു ലീല മജുംദാർ (Bengali: লীলা মজুমদার Lila Mojumdar), (26 February 1908[1] – 5 April 2007).സുരമാദേവി, പ്രമദ രഞ്ജൻ റോയ് എന്നിവരായിരുന്നു മാതാപിതാക്കൾ. ഷില്ലോങ്ങിലായിരുന്നു ബാല്യകാലം. അവിടെ ലൊറേറ്റോ കോൺ‌വെന്റിലായിരുന്നു സ്കൂൾ വിദ്യാഭ്യാസം. 1919ൽ പിതാവിന്റെ സ്ഥലം മാറ്റം കാരണം കൽക്കത്തയിലെത്തുകയും അവിടെനിന്ന് മെട്രിക്കുലേഷൻ പൂർത്തിയാക്കുകയും ചെയ്തു. തുടർന്ന് ഇംഗ്ലീഷ് സാഹിത്യത്തിൽ ബിരുദവും ബിരുദാനന്തരബിരുദവുമെടുത്തു. അതിൽ രണ്ടിലും കൽക്കട്ട സർവകലാശാലയിൽ ഒന്നാമതെത്തി. പിന്നീട്, 1931ൽ, ഡാർജിലിങ്ങിലെ മഹാറാണി ഗേൾസ് സ്കൂളിൽ അദ്ധ്യാപികയായി. രവീന്ദ്രനാഥ ടാഗോർ ആവശ്യപ്പെട്ടതനുസരിച്ച് ശാന്തിനികേതനിൽ ചേർന്നു. പക്ഷെ അവിടെ ഒരു കൊല്ലത്തോളമേ നിന്നുള്ളൂ. പിന്നീട് കൽക്കട്ടയിലെ അശുതോഷ് കോളേജിൽ ചേർന്നെങ്കിലും അവിടെയും അധികകാലം തുടർന്നില്ല. എഴുത്തിൽ ശ്രദ്ധ കേന്ദ്രീകരിച്ചു. എഴുത്തുകാരിയായതിനുശേഷം ആകാശവാണിയിൽ പ്രൊഡ്യൂസറായിട്ട് ചേർന്നു. അവിടെ ഏഴെട്ടു വർഷം ജോലി ചെയ്തു. സംസ്ഥാനസർക്കാരിൽനിന്ന് കുട്ടികളുടെ സാഹിത്യത്തിനുള്ള പുരസ്കാരം ലഭിച്ചു. സംഗീത നാടക അക്കാദമി അവാർഡ്, രബീന്ദ്ര സമ്മാനം എന്നിവ ലഭിച്ചു. സുരേഷ് സ്മൃതി സമ്മാനവും വിദ്യാസാഗർ പുരസ്കാരവും, ലൈഫ് ടൈം അച്ചീവ്മെന്റിനു നൽകുന്ന ഭുബനേശ്വരി മെഡലും ലഭിച്ചു. ആനന്ദ പുരസ്കാരവും ലഭിച്ചു.
അവലംബം
വർഗ്ഗം:ബംഗാളി സാഹിത്യകാരന്മാർ വർഗ്ഗം:1908-ൽ ജനിച്ചവർ
വസ്തുതകൾ അപര്യാപ്തമായ സ്പീഷിസുകൾ
ഐ യു സി എന്നിന്റെ വിവരശേഖരണപ്രകാരം ഒരു സ്പീഷിസിന്റെ എണ്ണത്തെപ്പറ്റിയും നിലനിൽപ്പിനെപ്പറ്റിയും വേണ്ടത്ര വസ്തുതതകൾ ലഭ്യമല്ലാത്തതിനു നൽകുന്ന നിലയാണ് വസ്തുതകൾ അപര്യാപ്തമായ സ്പീഷിസുകൾ (Data deficient) DD എന്നത്. ആ സ്പീഷിസിനെപ്പറ്റി വേണ്ടത്ര പഠനങ്ങൾ നടന്നു എന്ന് ഇതിന് അർത്ഥമില്ല. കാര്യമായ വിവരങ്ങൾ ലഭ്യമല്ല എന്നേ അർത്ഥമാക്കേണ്ടതുള്ളൂ.
ഡെസ്മണ്ട് തോമസ്‌ ഡോസ്
രണ്ടാം ലോക മഹായുദ്ധ കാലത്ത് അമേരിക്കൻ സേനയിലെ വൈദ്യ വിഭാഗത്തിൽ സേവനം അനുഷ്ടിച്ചിരുന്ന വ്യക്തിയാണ് ഡെസ്മണ്ട് തോമസ്‌ ഡോസ്(7 ഫെബ്രുവരി 1919 -23 മാർച്ച്‌ 2006). അദ്ദേഹം പ്രത്യേക മതവിശ്വാസങ്ങൾവെച്ചുപുലർത്തിയിരുന്ന ‘സെവൻത് ഡേ അട്വേന്റിസ്റ്റ്’ സഭ യിലെ അംഗമായിരുന്നു. അമേരിക്കയുടെ പരമോന്നത സൈനിക ബഹുമതിയായ മെഡൽ ഓഫ് ഹോണർ നേടുന്ന ലോകത്തിലെ ആദ്യത്തെ കോൺഷിയൻറസ് ഒബ്ജെക്ടർ (മതപരമായ ആവശ്യങ്ങൾ ഉന്നയിച്ച് സൈനിക സേവനത്തിൽ നിന്ൻ വിട്ടു നിൽകുന്നവർ) ആയിരുന്നു അദ്ദേഹം. ഒരു തരത്തിലുള്ള ആയുധവും ഉപയോഗിക്കാതെയാണ് അദ്ദേഹം ഈ നേട്ടം കരസ്ഥമാക്കിയത്.
കുട്ടിക്കാലം
അമേരിക്കയിലെ വെർജിനിയയിലെ ലിഞ്ച്ബർഗ് എന്ന സ്ഥലത്ത് ഡെസ്മണ്ട് ഡോസ് എന്ന മരാശാരിയുടെയും ഫാക്ടറി തൊഴിലാളിയായ  ബർത്തയുടെയും മകനായി ജനിച്ച ഡെസ്മണ്ട് ഡോസ് തികഞ്ഞ ഒരു മത വിശ്വാസി ആയിരുന്നു. മതനുശാസനങ്ങളിൽ പൂർണമായും അർപ്പിച്ച്, സസ്യഭുക്കായി,  ഹിംസക്കും അക്രമത്തിനും  സ്ഥാനമില്ലാത്ത ചിന്തകളുമായി  ഡെസ്മണ്ട് തൻറെ ബാല്യം കഴിച്ചുക്കൂട്ടി. സഹോദരി ഓട്രെ സഹോദരൻ ഹാരോൾഡ്‌ എന്നിവർക്കൊപ്പമായിരുന്നു അദ്ദേഹത്തിൻറെ കുട്ടിക്കാലം. 1929 ൽ‍ ലോകം മഹാസാമ്പത്തികമാന്ദ്യത്തിൽ അകപ്പെട്ടപ്പോൾ എട്ടാം ഗ്രേഡ് പൂർത്തിയാക്കി, വിർജിനിയയിലെ മത പഠനം അവസാനിപ്പിച്ച്‌ ഡെസ്മണ്ട് ജോലി തേടി ഇറങ്ങി.
സൈനിക ജീവിതം
രണ്ടാം ലോക മഹായുദ്ധത്തിനു മുൻപ് ഡെസ്മണ്ട് വിർജീനിയയിലെ ഒരു കപ്പൽ ശാലയിൽ ജോലി ചെയ്യുകയായിരുന്നു. 1942 ഏപ്രിൽ 1 നു അമേരിക്കൻ പട്ടാളത്തിൽ ചേർന്നു. 307- ആം ബറ്റാലിയനിലെ 77 ആം ഇൻഫൻ‌ട്രി വിഭാഗത്തിൽ ആയിരുന്നു സേവനം. പരിശീലന കാലത്ത് കടുത്ത മത വിശ്വാസിയായിരുന്ന ഡെസ്മണ്ട് യുദ്ധത്തിൻറെ ഭാഗമായി എതിർ രാജ്യത്തെ പട്ടാളക്കാരനെ വധിക്കാനോ, യുദ്ധാവശ്യങ്ങൾക്കുള്ള ആയുധങ്ങൾ വഹിക്കാനോ തയ്യാറായില്ല. ഇത് ആദ്യകാലങ്ങളിൽ അദ്ദേഹത്തിൻറെ സൈനിക ജീവിതം ദുസ്സഹമാക്കി. ഒരു സഹപ്രവർത്തകൻ യുദ്ധത്തിൽ നിന്ന് താങ്കൾ തിരിച്ചുവരില്ല എന്ന് ഞാൻ ഉറപ്പുവരുത്തും എന്ന് ഭീഷണിപ്പെടുത്തുകയുണ്ടായി. സ്വാഭാവികമായും മുറിവേറ്റ പട്ടാളക്കാരെ സേവിക്കാനുള്ള വൈദ്യ വിഭാഗത്തിലാണ് അനുവദിക്കപ്പെട്ടത്‌.തൻറെ വിശ്വാസത്തെ മുറുകേപ്പിടിക്കാനുംഅതിലൂടെ തൻറെ രാജ്യത്തെ സേവിക്കാനും രണ്ടാം ലോക മഹായുദ്ധത്തിൽ അദ്ദേഹത്തിന് സാധിച്ചു. ഒന്നാമത്തെ ബറ്റാലിയൻ 400 അടി ഉയരമുള്ള സൈനികർ ഹാക്സോ റിഡ്ജ് എന്ന് വിളിച്ചിരുന്ന മേഡ മലഞ്ചരിവ് കേന്ദ്രീകരിച്ച് ആക്രമണം നടത്തിയപ്പോൾ, ആദ്യം അമേരിക്ക മുന്നിട്ടുന്നിന്നെങ്കിലും ജപ്പാൻറെ ശക്തമായ പ്രത്യാക്രമണത്തിൽ പിൻവാങ്ങേണ്ടി വന്നപ്പോൾ മറ്റുള്ളവരോടൊപ്പം യുദ്ധഭൂമിയിൽനിന്നു പിന്തിരിഞ്ഞു പോരാതെ ഒരു മറയും സുരക്ഷകവചവുംമില്ലാതെ 75 ഓളം പട്ടാളക്കാരെ ഓരോന്നായി കയറുകെട്ടിയ സ്ട്രെചെർ ഉപയോഗിച്ച് സുരക്ഷ സ്ഥാനത്തെത്തിച്ചു.
പിന്നീട് “ഷുരി” ആക്രമണത്തിൽ ഗ്രനേഡ് പൊട്ടി കാലിനു ഗുരുതരമായ മുറിവേറ്റിട്ടും അഞ്ചു മണിക്കൂറോളം യുദ്ധഭൂമിയിൽ കഴിച്ചുകൂട്ടി. സ്നൈപർ വെടി കൊണ്ട് ഒടിഞ്ഞു നുറുങ്ങിയ തൻറെ കൈ തോക്കിൻറെ ഓടിഞ്ഞഭാഗം കൊണ്ട് കെട്ടിവെച്ച് യുദ്ധഭൂമിയിൽ ഇഴഞ്ഞു നടന്ന് പരിക്കേറ്റ പട്ടാളക്കാരെ രക്ഷിച്ചതിന് ശേഷമാണ് അദ്ദേഹം അവിടം വിട്ടത്.
രാജ്യത്തിൻറെ ആദരം
അറുപതു ലക്ഷം പട്ടാളക്കാരിൽ ബഹുമതി ലഭിച്ച നാൽപ്പത്തിമൂന്ന് പേരിൽ ഒരു ശത്രുവിനെപ്പോലും വധിക്കാതെ ആയുധം കൈകൊണ്ടു തൊടാതെ ലഭിച്ച സൈനിക ബഹുമതി ലോകത്തിൽ തന്നെ ആദ്യത്തേതാണ്.1945 ഒക്ടോബർ 12ന് ഡെസ്മണ്ടിനു മെഡൽ ഓഫ് ഹോണർ സമ്മാനിക്കുമ്പോൾ പ്രസിഡണ്ട്‌ ഹാരി. എസ്. ട്രുമാൻ പറഞ്ഞ വാക്കുകൾ.
“ഈ ആദരവ് സമർപ്പിക്കുന്നത് രാഷ്‌ട്രപതി എന്ന പദവിയെക്കാൾ അംഗീകാരമായി ഞാൻ കാണുന്നു”
ശിഷ്ട ജീവിതം
യുദ്ധത്തിനു ശേഷം ഡെസ്മണ്ട് തൻറെ കുലത്തൊഴിൽ ചെയ്തു ജീവിക്കാൻ ആഗ്രഹിച്ചെങ്കിലും കയ്യിനേറ്റ ഗുരുതരമായ പരിക്ക് അനുവദിചില്ല. അതിനിടെ ക്ഷയരോഗവും തലപൊക്കി. സൈനിക ആശുപത്രിയിലെ സ്ഥിരം അന്തേവാസിയായി. 1976 ആയപ്പോഴേക്ക്‌ പൂർണ്ണമായും ബധിരത ബാധിച്ചു. 1988-ൽ കൊക്ലിയ മാറ്റിവെക്കൽ ശസ്ത്രക്രിയയിലൂടെ കേൾവി ശക്തി തിരികെ കിട്ടി.
അദ്ദേഹത്തിൻറെ ആദ്യ വിവാഹം 1942-ൽ ഡോറോത്തി ഷൂട്ടിനൊപ്പമായിരുന്നു. ഒരു കാർ അപകടത്തിൽ 1991 ൽ ഡോറോത്തി മരണപ്പെട്ടു. അവരുടെ മകൻ ടോമ്മി.പിന്നീടു ജൂലൈ 1993-ൽ ഫ്രാൻസിസ് ഡ്യുമാൻ എന്ന സ്ത്രീയെ വിവാഹംകഴിച്ചു.
ശ്വാസതടസ്സം മൂലം പലതവണ ആശുപത്രിയിൽ പ്രവേശിപ്പിക്കപ്പെട്ടിരുന്ന ഡെസ്മണ്ട് അലബാമയിൽ അദ്ദേഹത്തിൻറെ വസതിയിൽ വെച്ച് മാർച്ച്‌ 23, 2006 ൽ മരണത്തിന് കീഴടങ്ങി.ഏപ്രിൽ 3 2006 ന് ‘ചാറ്റനോഗ’ യിലെ ദേശീയ ശ്മശാനത്തിൽ സംസ്കരിച്ചു.
അവലംബം
1. 2.
ൻഡ്ജാമെന
ചരിത്രം
1900 മേയ് 29 ന് ഫ്രഞ്ച് കമാൻഡറായിരുന്ന എമിൽ ജെന്റിൽ ആണ് ഫോർട്ട്-ലാമി എന്ന പേരിൽ ൻഡ്ജാമെന സ്ഥാപിച്ചത്. കുറച്ച് ദിവസങ്ങൾക്ക് മുമ്പ് കൊസ്സാരി യുദ്ധത്തിൽ കൊല്ലപ്പെട്ട സൈനിക ഉദ്യോഗസ്ഥനായ അമാഡി-ഫ്രാങ്കോയിസ് ലാമിയുടെ പേരാണ് അദ്ദേഹം ഇതിനു നൽകിയത്.. ഇത് ഒരു പ്രധാന വ്യാപാര നഗരമായിരുന്ന ഇത് പ്രദേശത്തിന്റെയും രാജ്യത്തിന്റെയും തലസ്ഥാനമായി മാറി. രണ്ടാം ലോകമഹായുദ്ധകാലത്ത്, സൈനികരും സാധനങ്ങളും നീക്കാൻ ഫ്രഞ്ചുകാർ നഗരത്തിന്റെ വിമാനത്താവളത്തെ ആശ്രയിച്ചിരുന്നു.
ജനസംഖ്യാശാസ്ത്രം
ൻഡ്ജാമെനയിൽ ഏകദേശം ഇരുപത്തിയാറ് ശതമാനം പ്രദേശം മാത്രമാണ് നഗരവൽക്കരിക്കപ്പെടുന്നത്. ഛാഡിലെ ഭൂരിഭാഗം നിവാസികളും തലസ്ഥാന നഗരമായ ൻഡ്ജാമെനയിൽ അല്ലെങ്കിൽ തലസ്ഥാനത്തിന് തൊട്ട് തെക്കായി സ്ഥിതിചെയ്യുന്ന ലോഗോൺ ഒക്‌സിഡന്റൽ മേഖലയിലോ ആണു താമസിക്കുന്നത്. ജനസംഖ്യയുടെ പകുതിയോളം പതിനഞ്ചു വയസ്സിന് താഴെയുള്ളവരാണ്.
സാമ്പത്തികം
കാർഷിക ജോലികളാണ് ൻഡ്ജാമെനയുടെ പ്രാഥമിക സാമ്പത്തിക ഉറവിടം. എൻ‌ജാമേനയിലെ ജനസംഖ്യയുടെ 80 ശതനാനത്തോളംപേർ കൃഷി അടിസ്ഥാനമാക്കിയുള്ള വ്യവസായങ്ങളിലാണ് പ്രവർത്തിക്കുന്നത്, അതിൽ വിളകളുടെ കൃഷി, കന്നുകാലികൾ വളർത്തൽ എന്നിവ ഉൾപ്പെടുന്നു.
അവലംബം
വർഗ്ഗം:ഛാഡ്
യുവാൻഡേ
യുവാൻഡേ Yaoundé ( US: / <span title="/ˌ/ secondary stress follows">ˌ <span title="/j/ 'y' in 'yes'">j <span title="/ɑː/ 'a' in 'father'">ɑː <span title="/ʊ/ short 'oo' in 'foot'">ʊ n <span title="/ˈ/ primary stress follows">ˈ d <span title="/eɪ/ long 'a' in 'base'">eɪ /, UK: / <span title="/j/ 'y' in 'yes'">j <span title="/ɑː/ 'a' in 'father'">ɑː <span title="/ˈ/ primary stress follows">ˈ <span title="/ʊ/ short 'oo' in 'foot'">ʊ n d <span title="/eɪ/ long 'a' in 'base'">eɪ  , - <span title="/ˈ/ primary stress follows">ˈ <span title="/uː/ long 'oo' in 'food'">uː n  -/ ; ; Jaunde) കാമറൂൺ എന്ന ആഫ്രിക്കൻ രാജ്യത്തിന്റെ തലസ്ഥാനമാണ്, 25 ലക്ഷം ജനസംഖ്യയുള്ള ഈ നഗരം ആ രാജ്യത്തെ രണ്ടാമത്തെ വലിയ പട്ടണമാണ്, ദുവാല ആണ് ഏറ്റവും വലിയ പട്ടണം. 750 മീറ്റർ (2,500 അടി) സമുദ്രനിരപ്പിൽനിന്നും ഉയരത്തിലാണിതു സ്ഥിതിചെയ്യുന്നത്.
ചരിത്രം
1887ലോ 1889 ലോ എപ്സമ്പ്, അല്ലെങ്കിൽ ജ്യൂണ്ഡോ ന്യോങ്, സനാഗ നദികൾക്കിടയിൽ ഉത്തരഭാഗത്തുള്ള വനമേഖലയിൽ സ്ഥാപിക്കപ്പെട്ടു, ജർമ്മൻ പര്യവേഷകർ ആണിതു സ്ഥാപിച്ചത്.[./Yaoundé#cite_note-5 [5] ] തദ്ദേശീയരായ യുവാൻഡേകളെ ബന്ധപ്പെടുത്തിയാണീ പേരു ജർമ്മൻ സസ്യശാാസ്ത്രജ്ഞനായ ഗോർജ് അഗസ്ത് സെങ്കെർ നൽകിയത്.[./Yaoundé#cite_note-7 [7]  ] പ്രാദേശികമായി ഉത്പാദിപ്പിക്കപ്പെട്ട റബ്ബർ, ആനക്കൊമ്പ് എന്നിവയ്ക്കു പകരം തുണിത്തരങ്ങളും ഇരുമ്പും ഈ സെറ്റിൽമെന്റുവഴി ജർമ്മങ്കാർ കൈമാറി. ഇംഗ്ലിഷിൽ ഈ പ്രദേശം യുവാണ്ഡേ സ്റ്റേഷൻ എന്നറിയപ്പെട്ടു.
വാണിജ്യം
യുവാൻഡേയുടെ പ്രധാന വരുമാനം സിവിൽ സർവ്വീസിൽ നിന്നാണ്. ഉയർന്ന ജീവിതനിലവാരം ഈ പ്രദേശത്തിന്റെ പ്രത്യേകതയാണ്.
യുവാൻഡേയുടെ പ്രധാന വ്യവസായം പുകയില, പാലുല്പന്നങ്ങൾ, ബിയർ, കളിമണ്ണ്, ഗ്ലാസ് ഉല്പന്നങ്ങൾ, വിറക് എന്നിവയാണ്. കാപ്പി, കൊക്കോ, കരിമ്പ്, റബ്ബർ എന്നിവയുടെ പ്രാദേശിക വിതരണകേന്ദ്രമാണിവിടം.
പ്രാദേശിക താമസക്കാർ നഗരവുമായി ബന്ധപ്പെട്ട കാർഷികവൃത്തിയിലേർപ്പെട്ടിരിക്കുന്നു. ഈ പട്ടണത്തിൽ 50,000 പന്നികളും ലക്ഷക്കണക്കിനു കോഴികളുമുണ്ടെന്നു കണക്കാക്കുന്നു. ഇടത്ത്‌|ലഘുചിത്രം|A roundabout near the place du 20 mai
പ്രാധാന്യമുള്ള സ്ഥലങ്ങൾ
ലഘുചിത്രം|Lake-Yaounde
ഗതാഗതം
ലഘുചിത്രം|Buses in Yaounde
വിദ്യാഭ്യാസം
കാമറൂൺ ഒരു ഇരട്ട ഭാഷ ഉപയൊഗിക്കുന്ന രാജ്യമാണ്. ഇംഗ്ലിഷും ഫ്രഞ്ചും ഔദ്യോഗികഭാഷകളാണ്. അതിനാൽ ഇംഗ്ലിഷ് സ്കൂളുകളും ഫ്രഞ്ചു സ്കൂളുകളും ഇവിടെയുണ്ട്.
കായികരംഗം
ലഘുചിത്രം|Ahmadou Ahidjo stadium during a match
ഗാസ പ്രവിശ്യ
മൊസാമ്പിക്കിലെ ഒരു പ്രവിശ്യയാണ് ഗാസ. അതിന്റെ വിസ്തീർണ്ണം 75,334 ചതുരശ്ര കിലോമീറ്റർ ആണ്. 2015ലെ കണക്കനുസരിച്ച് ഈ പ്രവിശ്യയിലെ ജനസംഖ്യ 14,16,810 ആയിരുന്നു. ക്സൈ-ക്സൈ (Xai-Xai)യാണ് ഗാസ പ്രവിശ്യയുടെ തലസ്ഥാനം.
പുറത്തേക്കുള്ള കണ്ണികൾ
വർഗ്ഗം:മൊസാംബിക്ക്
വേണ്ടത്ര പഠനം നടക്കാത്ത ജീവിവർഗ്ഗങ്ങൾ
ഐ യു സി എന്നിന്റെ കണക്കു പ്രകാരം പരിപാലനസ്ഥിതിയെപ്പറ്റി വേണ്ടത്ര പഠനം നടക്കാത്ത ജീവിവർഗ്ഗങ്ങളെ തിരിച്ചിരിക്കുന്ന വിഭാഗമാണ് വേണ്ടത്ര പഠനം നടക്കാത്ത ജീവിവർഗ്ഗങ്ങൾ (Not evaluated) NE, എന്നതു കൊണ്ട് വിവക്ഷിക്കുന്നത്.
വേണ്ടത്ര പഠനം നടക്കാത്ത ജീവിവർഗ്ഗങ്ങൾക്ക് ഉദാഹരണങ്ങൾ
• 2
കുറിപ്പുകൾ
Uhanalaisuusluokitus
വയ്മർ റിപ്പബ്ലിക്
1919-1933 കാലഘട്ടത്തിൽ ജർമ്മനിയിൽ താത്കാലികമായി നിലനിന്നിരുന്ന ഭരണ കൂടത്തെയാണ് വയ്മർ റിപ്പബ്ലിക് എന്നറിയപ്പെടുന്നത്.(German: Weimarer Republik  <span class="IPA" title="Representation in the International Phonetic Alphabet (IPA)">[ˈvaɪmaʁɐ ʁepuˈbliːk] <small class="nowrap metadata"> ( listen) ) .ഒന്നാം ലോക യുദ്ധത്തിൽ ജർമ്മനിക്കേറ്റ പരാജയത്തെ തുടർന്ന് സേച്ഛാധിപതിയായ ഭരണാധികാരി അധികാരത്തിൽ നിന്ന് ഒഴിയുകയും ജനങ്ങളുടെ നേതൃത്വത്തിലുള്ള ഭരണകൂടമാണ് അധികാരത്തിലെത്തുകയും ചെയ്തത് വയ്മർ എന്ന സ്ഥലത്ത് വെച്ചാണ് ഈ ഭരണകൂടത്തിൻറെ ആദ്യത്തെ ഭരണനിർമ്മാണ് അസംബ്ലി നടന്നത്.അതിനാലാണ് ഇത് വയ്മർ റിപ്പബ്ലിക് എന്നറിയപ്പെടുന്നത്. ജർമൻ റൈഷ് എന്നായിരുന്നു ഔദ്യോഗിക പേര്.1918ന് മുമ്പുണ്ടായിരുന്ന ഭരണ കൂടത്തിൻറെ പേരിൻറെ തുടർച്ചയാണത്രെ ഇത്.(Deutsches Reich)
1918-19 കാലത്ത് നടന്ന ജർമ്മൻ വിപ്ലവത്തിന് ശേഷം അധികാരത്തിൽ വന്ന ഈ റിപ്പബ്ലിക്കൻ ഭരണത്തിൽ സെമി-പ്രസിഡൻഷ്യൻ പ്രാതിനിധ്യ ജനാധിപത്യ രീതിയായിരുന്നു അവലംബിച്ചത്. വയ്മർ എന്ന സ്ഥലത്ത് ദേശീയ അസംബ്ലി ചേരുകയും ജർമ്മൻ റീച്ച് (German Reich) ന് വേണ്ടി പുതിയ ഭരണഘടന എഴുതപ്പെടുകയുകയുമായിരുന്നു.1919 ആഗസ്റ്റ് 11നാണ് അത് നടന്നത്.14 വർഷം ഭരണം തുടര്ന്ന വയ്മർ റിപ്പബ്ലിക്കിന് നിരവധി പ്രശ്നങ്ങളാണ് നേരിടേണ്ടിവന്നത്. ഇക്കാലത്ത് ജർമ്മനി നേരിട്ട പ്രധാന പ്രശ്നങ്ങൾ താഴെപ്പറയുന്നവയാണ്.
വിവിധങ്ങളായ കാരണങ്ങളാൽ അന്നത്തെ ജർമ്മൻ ജനത വയ്മർ റിപ്പബ്ലിക്കിനെ കുറ്റപ്പെടുത്തി. വയ്മർ സർക്കാറിൻറെ നേതൃത്വത്തിലുള്ളവരായിരുന്നു ലോകയുദ്ധത്തിന് കാരണക്കാരായതെന്നും വേഴ്സായ് ഉടമ്പടിയിലെ വ്യവസ്ഥകളിൽ ജർമ്മനിക്ക് തിരിച്ചടി നേരിട്ടതുമൊക്കെ ജനങ്ങൾ ഭരണകൂടത്തെ കുറ്റപ്പെടുത്താൻ കാരണമായി.അങ്ങനെയൊക്കെയാണെങ്കിലും വയ്മർ റിപ്പബ്ലിക് നാണയ പരിഷ്ക്കാരം,ഏകീകൃത നികുതി സബ്രദായം, റെയിൽവെ എന്നീ മേഖലകളിൽ കൊണ്ടുവന്ന മാറ്റംഅനുകൂലകരമായി വിലയിരുത്തപ്പെട്ടു. വേഴ്സായ് ഉടമ്പടിയിലെ മിക്ക കാര്യങ്ങളും വയ്മർ റിപ്പബ്ലിക് ഒഴിവാക്കിയെങ്കിലും നിരായുധീകരണം പോലുള്ള കാര്യങ്ങൾ പൂർണ്ണമായും ഒഴിവാക്കാനായില്ല.ക്രമേണ യുദ്ധകുറ്റപ്പിഴ ചെറുതായി അടച്ച്പോരുകയും ചെയ്തു.(by twice restructuring its debt through the Dawes Plan and the Young Plan). ലൊകാർനോ ഉടമ്പടി പ്രകാരം പടിഞ്ഞാറെ അതിർഥികൾ അംഗീകരിച്ചെങ്കിലും കിഴക്കെ അതിർഥിയെ ചൊല്ലിയുള്ള തർക്കങ്ങൾ തുടരുകയും ചെയ്തു.
രാഷ്ട്രീയപരമായ പരിഷ്ക്കണം
വയ്മർ റിപ്പബ്ലികിന് പിന്തുണച്ചിരുന്ന സോഷ്യലിസ്റ്റുകൾ രാജ്യത്ത് ജനാധിപത്യ രീതിയിലുള്ള സർക്കാറിനെ സ്ഥാപിക്കാനാണ് ശ്രമിച്ചത്. റഷ്യയിൽ സോഷ്യലിസ്റ്റ് ഭരണം വന്നത് ഇവരെ പ്രചോദിപ്പിച്ചിരുന്നു.ഇക്കാലത്തിനിടെ ജർമ്മനിയിലെ സോഷ്യലിസ്റ്റുകളുടെ നേതൃത്വത്തിൽ ജർമ്മൻ കമ്മ്യൂണിസ്റ്റ് പാർട്ടി സ്ഥാപിച്ചു.1923ലെ സാമ്പത്തിക മാന്ദ്യത്തെ തുടർന്ന് ഭരണകൂടം ഒന്നാംലോക യുദ്ധത്തിൽ പങ്കെടുത്തതിന് നൽകി വന്നിരുന്ന നഷ്ടപരിഹാരം തിരിച്ചടിക്കുന്നതിൽ പരാജയപ്പെട്ടു.ഇതിനിടെ ജർമ്മനിയുടെ ഉടമസ്ഥതയിലുണ്ടായിരുന്ന വ്യവസായിക പ്രദേശം ഫ്രാൻസ് പിടിച്ചെടുത്തതും സ്ഥിതി വഷളാക്കി.
അവലംബം
വർഗ്ഗം:യൂറോപ്പിലെ മുൻകാല രാജ്യങ്ങൾ
ബഹിയ ഹരീരി
ലെബനീസ് രാഷ്ട്രീയ പ്രവർത്തകയും മുൻ ലെബനാൻ പ്രധാനമന്ത്രി റഫീക് ഹരീരിയുടെ സഹോദരിയുമാണ് ബഹിയ ഹരീരി (English: Bahia Bahaeddine Hariri (Arabic: بهية الحريري) (ജനനം 1952).
ആദ്യകാല ജീവിതം, വിദ്യാഭ്യാസം
1952ൽ ലെബനാനിലെ സിദോനിൽ ജനിച്ചു. റഫീഖ് ഹരീരി, ഷഫീഖ് ഹരീരി എന്നിവർ സഹോദരങ്ങളാണ്. 1970ൽ ടീച്ചേഴ്‌സ് അക്കാദമിയിൽ നിന്ന് ബിരുദം നേടി.
ഔദ്യോഗികജീവിതം
1979 വരെ സൗത്ത് ലെബനാനിൽ അധ്യാപികയായി ജോലി ചെയ്തു. 1979ൽ സഹോദരൻ റഫീഖ് ഹരീരി സിദോനിൽ സ്ഥാപിച്ച വിദ്യാഭ്യാസ ചാരിറ്റബിൾ സ്ഥാപനമായ ഹരീരി ഫൗണ്ടേഷന്റെ മേധാവിയായി. ഹരീരി സായിദ ഫൗണ്ടേഷന്റെ അഡ്മിനിസ്‌ട്രേറ്റീവ് കൗൺസിൽ പ്രസിഡന്റായും സേവനം അനുഷ്ടിച്ചു.
1992ൽ ലെബനാനിലെ സെയ്ദ സീറ്റിൽ നിന്ന് പാർലമെന്റംഗമായി തിരഞ്ഞെടുക്കപ്പെട്ടു. 1996ലും 2000ലും അതേ സീറ്റിൽ നിന്ന് വീണ്ടും തെരഞ്ഞെടുക്കപ്പെട്ടു. 2008 ജൂലൈ മുതൽ 2009 നവംബർ വരെ വിദ്യാഭ്യാസ മന്ത്രിയായിരുന്നു.
വ്യക്തി ജീവിതം
ബാഹിയ ഹരീരി തന്റെ കസിനായ മുസ്തഫ ഹരീരിയെയാണ് വിവാഹം ചെയ്തത്. ഈ ബന്ധത്തിൽ നാലു മക്കളുണ്ട്.
അവലംബം
വർഗ്ഗം:ലെബനീസ് വനിതകൾ വർഗ്ഗം:ലെബനീസ് വംശജർ വർഗ്ഗം:ലെബനാൻ
ഗൊംബ ജില്ല
ഗൊംബ ജില്ല (Gomba District) ഉഗാണ്ടയിലെ ജില്ലകളിൽ മദ്ധ്യ മേഖലയിലെ ജില്ലയാണ്.
സ്ഥാനം
മുബെംഡെ ജില്ല വടക്കും പടിഞ്ഞാറും, മിട്യന ജില്ല വറ്റക്കു കിഴക്കും  ബുടംബല ജില്ല കിഴക്കും കലുങു ജില്ലയും, ബുകൊമൻസിംബി ജില്ലയും സെംബബുലെ ജില്ലതെക്കുമായി ഗൊംബെ ജില്ലയുടെ അതിരുകളാണ്. ജില്ല ആസ്ഥാനമായ കനൊനി, ജില്ലആസ്ഥാനമായ കമ്പാലയുടെ ഏകദേശം 97 കി.മീ. തെക്കുപടിഞ്ഞാറായി സ്ഥിതി ചെയ്യുന്നു. അടുത്ത നഗരപ്രദേശമായ മ്പിഗിയുടെ ഏകദേശം 60 കി.മീ. പടിഞ്ഞാറാണ് ഈ ജില്ല. ജില്ലയുടെ നിർദ്ദേശാങ്കങ്ങൾ:00 11N, 31 55E. (Latitude:0.1750; Longitude:31.9100) ആണ്.
ഓപ്പറേഷൻ പവൻ
എൽ.ടി.ടി.ഇ തീവ്രവാദികളിൽ നിന്നും ജാഫ്ന വീണ്ടെടുക്കുന്നതിനായി ഇന്ത്യൻ സമാധാന സംരക്ഷണ സേന നടത്തിയ സൈനിക നീക്കത്തിന്റെ രഹസ്യനാമമാണ് ഓപ്പറേഷൻ പവൻ. മൂന്നാഴ്ച നീണ്ടു നിന്ന കനത്ത യുദ്ധത്തിനുശേഷം, ജാഫ്ന പ്രവിശ്യ ഇന്ത്യൻ സൈന്യം എൽ.ടി.ടി.ഇ സേനയിൽ നിന്നും പിടിച്ചെടുത്തു.
പശ്ചാത്തലം
ശ്രീലങ്കയുടെ വടക്കു പടിഞ്ഞാറു മേഖലയിൽ, തമിഴർക്കു പ്രാതിനിധ്യമുള്ള മേഖലയിൽ സ്വന്തമായി ഒരു തമിഴ് പ്രവിശ്യ സ്ഥാപിക്കുക എന്നതായിരുന്നു എൽ.ടി.ടി.ഇ എന്ന വിമത സേനയുടെ ലക്ഷ്യങ്ങളിലൊന്ന്. ശ്രീലങ്കയിൽ നിരവധി ആഭ്യന്തര യുദ്ധങ്ങൾക്ക് ഇതു വഴിവെച്ചു. 1980 കളിൽ ശ്രീലങ്കയിലെ തമിഴ് വംശജരുടെ സൈര്യജീവിതം ഉറപ്പുവരുത്താനായി ഈ പ്രശ്നത്തിൽ നയപരമായും, സൈനികപരമായും ഇടപെടാൻ ഇന്ത്യ തീരുമാനിച്ചു. 1987 ജൂലൈ 29 നു കൊളംബോയിൽ വച്ചു ഒരു ഇന്ത്യ-ശ്രീലങ്ക ഉടമ്പടി തയ്യാറാക്കുകയും, ഇരു രാജ്യങ്ങളും അതിൽ ഒപ്പു വെക്കുകയും ചെയ്തു. ശ്രീലങ്കയിൽ സമാധാനം ഉറപ്പുവരുത്താൻ, ശ്രീലങ്ക സൈന്യത്തെ യുദ്ധമേഖലയിൽ നിന്നും തിരിച്ചുവിളിക്കാനും, തമിഴ് പുലികളോട് ആയുധം വെച്ചു കീഴടങ്ങുവാനും ഉടമ്പടിയിൽ കരാറായി. ഇന്ത്യക്കുവേണ്ടി പ്രധാനമന്ത്രി രാജീവ് ഗാന്ധിയും, ശ്രീലങ്കൻ പ്രസിഡന്റ് ജെ.ആർ. ജയവർദ്ധനെയുമാണ് കരാറിൽ ഒപ്പു വെച്ചത്.
ഉടമ്പടിക്കു മുമ്പായി നടന്ന ചർച്ചകളിൽ യുദ്ധത്തിലേർപ്പെട്ടിരുന്ന തമിഴ് സംഘടനകളൊന്നും തന്നെ പങ്കെടുത്തിരുന്നില്ല. എന്നിരിക്കിലും, ചില സംഘടനകൾ കരാറിനെ മാനിച്ചുകൊണ്ട്, മനസ്സില്ലാ മനസ്സോടെ തങ്ങളുടെ ആയുധങ്ങൾ ഇന്ത്യൻ സമാധാന സംരക്ഷണ സേനക്കു മുമ്പിൽ അടിയറവെച്ചു യുദ്ധത്തിൽ നിന്നും പിൻമാറുന്നതായി പ്രഖ്യാപിച്ചു. എന്നാൽ തികച്ചും തീവ്രസ്വഭാവം വച്ചു പുലർത്തിയിരുന്ന എൽ.ടി.ടി.ഇ പോലുള്ള സംഘടനകൾ കരാറിനെ വകവെക്കാതെ തമിഴ് രാജ്യം എന്ന ലക്ഷ്യവുമായി മുന്നോട്ടു പോയി. ഇതു കരാറിന്റെ ലംഘനമായതിനാൽ ഒരു സൈനിക നടപടിക്കു ഇന്ത്യൻ സമാധാന സംരക്ഷണ സേന തയ്യാറായി.
സൈനിക നടപടി
ഒക്ടോബർ ഏഴിനു, ശ്രീലങ്കൻ സൈനിക നേതാക്കൾ ഓപ്പറേഷനിലൂടെ സാധ്യമാകേണ്ട ലക്ഷ്യങ്ങൾ ഇന്ത്യൻ സമാധാന സംരക്ഷണ സേനയുമായി പങ്കുവെച്ചു. പ്രധാന നിർദ്ദേശങ്ങൾ ഇതായിരുന്നു. 1987 ഒക്ടോബർ 9 നാണ് ഇന്ത്യൻ സൈന്യത്തിന്റെ ആദ്യത്തെ സൈനിക നടപടി തുടങ്ങിയത്. ജാഫ്നയിൽ സമാധാന അന്തരീക്ഷം പുനസ്ഥാപിക്കുക എന്നതായിരുന്നു ലക്ഷ്യം. എൽ.ടി.ടി.ഇ നേതാക്കളെ പിടികൂടി ജാഫ്നമേഖലയിൽ തീവ്രവാദസാന്നിദ്ധ്യം പൂർണ്ണമായും ഇല്ലാതാക്കുക എന്നതു കൂടി സൈനിക നടപടിയുടെ ഭാഗമായിരുന്നു. 9, 10 തീയതികളിലെ രാത്രി നടന്ന പോരാട്ടത്തിൽ എൽ.ടി.ടി.യുടെ താവടിയിലുള്ള റേഡിയോ നിലയവും, കൊക്കുവിൽ ഉള്ള ടെലിവിഷൻ നിലയവും ഇന്ത്യൻ സേന പിടിച്ചടുത്തു. 200 ഓളം തമിഴ് പുലികളെ ഇന്ത്യൻ സേന തടവിലാക്കി. തെള്ളിപ്പാളയത്തുള്ള ഇന്ത്യൻ സൈനിക പോസ്റ്റിലേക്കു ആക്രമണമഴിച്ചുവിട്ടാണ്, എൽ.ടി.ടി.ഇ ഈ സൈനിക നടപടിക്കെതിരേ മറുപടി പറഞ്ഞത്. അവരുട ആക്രമണത്തിൽ നാലു സി.ആർ.പി.എഫ് ജവാന്മാർ കൊല്ലപ്പെട്ടു.
ജാഫ്ന സർവ്വകലാശാല
മുതിർന്ന എൽ.ടി.ടി.ഇ നേതാക്കൾ ഒളിയിടമായി ഉപയോഗിച്ചിരുന്ന ജാഫ്ന സർവ്വകലാശാലയിലെ കെട്ടിടം കീഴടക്കി നേതാക്കളെ പിടികൂടുക എന്നതായിരുന്നു ഓപ്പറേഷൻ പവൻ സൈനിക നടപടിയുടെ ആദ്യ ദൗത്യം. എൽ.ടി.ടി.ഇ. യുടെ അനൗദ്യോഗിക തലസ്ഥാനം കൂടിയായിരുന്നു ഈ സർവ്വകലാശാല. എൽ.ടി.ടി.ഇ നേതാക്കൾ അന്നേ ദിവസം അവിടെ ഉണ്ടാകും എന്ന ഇന്റലിജൻസ് അറിയിപ്പു പ്രകാരം, ഇന്ത്യൻ സേന ഒക്ടോബർ 12 ആം തീയതി ഒരു രഹസ്യ നീക്കത്തിലൂടെ, സർവ്വകലാശാല കെട്ടിടത്തിൽ പ്രവേശിച്ചു. നേതാക്കളെ പിടികൂടുന്നതോടെ, യുദ്ധം അവസാനിപ്പിക്കാം എന്നതായിരുന്നു ഇന്ത്യൻ സേനയുടെ കണക്കുകൂട്ടൽ.
ഇന്ത്യൻസേനയുടെ രഹസ്യസന്ദേശങ്ങൾ ചോർത്തിയ എൽ.ടി.ടി.ഇ, ഈ നീക്കം മുൻപേ അറിയുകയും വേണ്ട മുൻകരുതൽ എടുക്കുകയും ചെയ്തിരുന്നു. എൽ.ടി.ടി.ഇ.യുടെ പ്രതിരോധം ഭേദിക്കാൻ ഇന്ത്യൻ സൈന്യത്തിനായില്ല. ഗോര സിങ് എന്ന ഇന്ത്യൻ സൈനികനെ എൽ.ടി.ടി.ഇ തടവിലാക്കുകയും ചെയ്തു, പിന്നീട് ഇദ്ദേഹത്തെ വിട്ടയച്ചു.
ജാഫ്ന യുദ്ധം
ജാഫ്ന പിടിച്ചെടുക്കുന്നതിനായുള്ള യുദ്ധത്തിൽ കനത്ത എതിർപ്പാണ് വിമതരിൽ നിന്നും ഇന്ത്യൻ സൈന്യത്തിനു നേരിടേണ്ടി വന്നത്. ജാഫ്നയിലേക്കുള്ള എല്ലാ റോഡുകളിലും, എൽ.ടി.ടി.ഇ മൈനുകൾ പാകിയിരുന്നു. ശ്രീലങ്കൻ സൈന്യത്തിരേ നടന്ന പോരാട്ടത്തിനിടയിൽ സ്വീകരിച്ചിരുന്ന ഈ മുൻകരുതൽ ഇന്ത്യൻ സേനക്കു ലക്ഷ്യത്തിലേക്കു മുന്നേറാൻ തടസ്സമായിതീർന്നു. ഒരു കിലോമീറ്ററിലധികം ദൂരത്തു നിന്നും സ്ഫോടനം നടത്താൻ കഴിവുള്ള ഉപകരണങ്ങൾ തമിഴ് പുലികളുടെ കൈവശം ഉണ്ടായിരുന്നു.
അത്യാധുനിക ടെലിസ്കോപിക് അധിഷ്ഠിത തോക്കുകൾ ഉപയോഗിച്ചാണ് എൽ.ടി.ടി.ഇ പുലികൾ ഇന്ത്യൻ സൈന്യത്തെ പ്രതിരോധിച്ചത്. വീടിനു മുകളിലും, മരങ്ങളുടെ ചില്ലയിൽ നിന്നും ഇത്തരം തോക്കുകൾ ഉപയോഗിച്ച് അവർ സൈനികരെ വധിച്ചു. ജാഫ്ന പിടിച്ചെടുക്കുവാൻ വേണമെങ്കിൽ കൂടുതൽ സൈന്യത്തെ ഉപയോഗിക്കാൻ കേന്ദ്ര സർക്കാരിൽ നിന്നും സൈനിക നേതാക്കൾക്കു അനുമതി ലഭിച്ചു. MI-25 പോലുള്ള ഹെലികോപ്ടറുകൾ ഉപയോഗിച്ച് ഇന്ത്യൻ സൈന്യം ആകാശമാർഗ്ഗവും ആക്രമണം അഴിച്ചുവിട്ടു.
പരിസമാപ്തി
മൂന്നാഴ്ചയോളം നീണ്ടു നിന്ന യുദ്ധത്തിനുശേഷം, ഇന്ത്യൻ സമാധാന സംരക്ഷണ സേന ജാഫ്ന തിരിച്ചു പിടിച്ചു. ഇരു ഭാഗത്തും കനത്ത നാശനഷ്ടങ്ങളുണ്ടായിരുന്നു. ഗറില്ല യുദ്ധമുറയായിരുന്നു തീവ്രവാദികൾ ഇന്ത്യൻ സൈന്യത്തിനെതിരേ പ്രയോഗിച്ചിരുന്നത്. ഇന്ത്യൻ സൈന്യം തീരെ പ്രതീക്ഷിക്കാത്ത രീതിയിൽ, ചെറിയ കുട്ടികളെ വരെ ചാവേറുകളായി എൽ.ടി.ടി.ഇ രംഗത്തിറക്കി. ജാഫ്ന നഷ്ടപ്പെട്ടതോടെ ഗറില്ലകൾ, വാവുനിയ കാടുകളിലേക്കു രക്ഷപ്പെട്ടു.ഇയുടെ ന്ത്യൻ സർക്കാരിന്റെ പരാജയങ്ങളിൽ ഒന്നായി ഇതു മാറി, ഈ സൈനിക നടപടി ഇന്ത്യയുടെ വിയറ്റ്നാം എന്ന പേരിൽ അറിയപ്പെടുന്നു , മരിച്ചവരും തടവിലാക്ക പ്പെട്ട വരുടെയും എണ്ണത്തിൽ ഇപ്പൊഴും അവ്യക്തത നിലനിൽക്കുന്നു.
അവലംബം
വർഗ്ഗം:ശ്രീലങ്കയിലെ യുദ്ധങ്ങൾ വർഗ്ഗം:ഇന്ത്യൻ സൈനിക നടപടികൾ
ഗരിമ ചൗധരി
ഒരു ഇന്ത്യൻ ജൂഡോ താരമാണ് ഗരിമ ചൗധരി. 2012-ലെ ലണ്ടൻ ഒളിമ്പിക്സിൽ വനിതകളുടെ 63 കിലോ ജൂഡോ വിഭാഗത്തിൽ ഇന്ത്യയെ ഗരിമ ഛൗധരി പ്രതിനിധീകരിച്ചിട്ടുണ്ട്
2012 ലണ്ടൻ ഒളിംപിക്സ്
2011ൽ പാരിസിൽ വച്ചുനടന്ന ലോക ജൂഡോ ചാമ്പ്യൻഷിപ്പിൽ ഗരിമ ചൗധരി പങ്കെടുക്കുകയും ഒളിംപിക്സ് യോഗ്യത നേടുകയും ചെയ്തു.2012-ൽ താഷ്കന്റിൽ വച്ചു നടന്ന ഏഷ്യൻ ജൂഡോ ചാമ്പ്യൻഷിപ്പിൽ ഗരിമ ചൗധരി 63 കിലോ വിഭാഗത്തിൽ ഏഴാം സ്ഥാനം നേടി. അതിന്റെ ഫലമായി ഗരിമ ചൗധരി നേടിയ 34 പോയിന്റ് ഗരിമ ചൗധരിയെ 2012 ലണ്ടൻ ഒളിംപിക്സിൽ ജൂഡോയിൽ ഇന്ത്യയെ പ്രതിനിധീകരിക്കുന്ന ഏക കായികതാരമാക്കി. ഒളിംപിക് മത്സരങ്ങളുടെ ഭാഗഗമായി ഗരിമ ചൗധരി ഫ്രാൻസിലും ജർമനിയിലും പരിശീലിച്ചുവെങ്കിലും എലിമിനേഷൻ റൗണ്ടിൽ ജപ്പാന്റെ മുൻ ലോകചാമ്പ്യൻ യോഷി യ്വേനോയാണ് ഏകപക്ഷീയമായ മത്സരത്തിൽ ഗരിമയെ പരാജയപ്പെടുത്തി.. സ്‌കോർ: 100-0. ഒരൊറ്റ ഇപ്പോൺ കൊണ്ടുതന്നെ യോഷി ജയം സ്വന്തമാക്കി. എതിരാളിയെ വശങ്ങളിലൂടെ ആക്രമിച്ച് അരക്കെട്ടി പിടിമുറുക്കി പൂട്ടിമറിച്ചിടുന്ന കുസുരെ-കേമ-ഗറ്റാമെ ടെക്‌നിക്ക് ഉപയോഗിച്ച് യോഷി അനായാസമായി 121 മിനിറ്റുകൊണ്ടാണ് ഗരിമയെ മലർത്തിയടിച്ചത്.
അവലംബം
.
വർഗ്ഗം:ജൂഡോ കളിക്കാർ വർഗ്ഗം:1990-ൽ ജനിച്ചവർ വർഗ്ഗം:ഏപ്രിൽ 2-ന് ജനിച്ചവർ വർഗ്ഗം:ഒളിമ്പിക്സിൽ പങ്കെടുത്ത ഇന്ത്യാക്കാർ
ആനന്ദം പരമാനന്ദം
1977-ൽ രാമ ആറങ്കണ്ണൽ എഴുതിയ കഥക്ക് ആലപ്പി ഷരീഫ് തിരക്കഥയും സംഭാഷണവുമെഴുതി, ഐ.വി.ശശി സംവിധാനം ചെയ്ത ചലച്ചിത്രമാണ് ആനന്ദം പരമാനന്ദം. കമലഹാസൻ, ഉണ്ണിമേരി, ചന്ദ്രകല, രവികുമാർ തുടങ്ങിയവർ അഭിനയിച്ച ഈ ചിത്രത്തിന്റെ സംഗീതം ജി.ദേവരാജന്റെതാണ്. 1967ൽ തമിഴിൽ പുറത്തിറങ്ങിയ അനുഭവി രാജ അനുഭവി എന്ന ചിത്രത്തിന്റെ പുനർനിർമ്മാണം ആണ് ഐവി ശശി സംവിധാനം ചെയ്ത ഈ ഹാസ്യചിത്രം.
പാട്ടരങ്ങ്
ശ്രീകുമാരൻ തമ്പിയുടെ വരികൾക്ക് ദേവരാജൻ ഈണം നൽകിയിരിക്കുന്നു
ബാഹ്യ ലിങ്കുകൾ
വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ വർഗ്ഗം:1977-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:ആലപ്പി ഷെരീഫ് തിരക്കഥയെഴുതിയ ചലച്ചിത്രങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:ശ്രീകുമാരൻ തമ്പിയുടെ ഗാനങ്ങൾ വർഗ്ഗം:തമ്പി-ദേവരാജൻ ഗാനങ്ങൾ
ഓസ്ട്രിയൻ എയർലൈൻസ്
ചരിത്രം
1923 മെയ് 3-ന് വാൾട്ടർ ബര്ദ്ദ-ബര്ദ്ദനുവിനു ഒരു എയർലൈൻ സ്ഥാപിക്കാൻ ഓസ്ട്രിയൻ സർക്കാറിൻറെ അനുമതി ലഭിച്ചു. പുതുതായി രൂപീകരിച്ച ഓസ്ട്രിയൻ എയർലൈൻസിൽ ഒരു ശതമാനം ഓഹരി പങ്കാളിത്തത്തോടെ അദ്ദേഹം പുതിയ എയർലൈനിൻറെ ഭാഗമായി, 50 ശതമാനം ഓഹരി ഓസ്ട്രിയൻ റെയിൽവേ ട്രാൻസ്പോർട്ടേഷൻ ഇൻസ്റ്റിറ്റ്യൂഷൻറെ കൈയ്യിലും 49 ശതമാനം ജങ്കർസ്-വെർക്കെയുടെ കൈവശവുമായിരുന്നു.
1938-ൽ ഓസ്ട്രിയൻ എയർലൈൻസ്‌ റോം, പാരിസ്, ലണ്ടൻ എന്നീ റൂട്ടുകളിലേക്കുള്ള സർവീസുകളുടെ ആസൂത്രണം തുടങ്ങി. 1938 മാർച്ചിൽ ജർമ്മനി ഓസ്ട്രിയ പിടിച്ചടക്കിയതിനു പിന്നാലെ ഈ പദ്ധതി ഉപേക്ഷിക്കപ്പെട്ടു. എയർലൈൻ പൂർണ്ണമായി ലുഫ്താൻസയുടെ നിയന്ത്രണത്തിൽ ആയിരുന്നു, 1939 ജനുവരി 1 വരെ ഇങ്ങനെ തുടർന്നു. ജൂൺ 1939-ൽ കമ്പനി വാണിജ്യ രജിസ്റ്ററിൽ നിന്ന് ഇല്ലാതാക്കി. രണ്ടാം ലോകമഹായുദ്ധത്തിനു ശേഷം ആസ്ട്രിയ വീണ്ടും ജർമനിയിൽനിന്നും പിരിഞ്ഞു. തത്ഫലമായി, ആസ്ട്രിയക്ക് ഒരു ദേശീയ എയർലൈൻ ഇല്ലാതെ ശേഷിച്ചു. എയർ ഓസ്ട്രിയയും ഓസ്ട്രിയൻ എയർലൈൻസും യോജിച്ചു ഓസ്ട്രിയയുടെ ദേശീയ എയർലൈൻസ് സ്ഥാപിച്ചു.
2000-ൽ ഓസ്ട്രിയൻ എയർലൈൻസ്‌ സ്റ്റാർ അലയൻസ് അംഗമായി, മാത്രമല്ല ലോഡ എയർ ഏറ്റെടുക്കുകയും ചെയ്തു. 2001 ഫെബ്രുവരി 15-നു ഓസ്ട്രിയൻ എയർലൈൻസ്‌ റെയിൻറ്റൽഫ്ലഗിനെ ഏറ്റെടുത്തു. എയർലൈനിൻറെ ഭാഗമായ മൂന്ന് കാരിയറുകളെ പുനർനാമം ചെയ്തപ്പോൾ പേര് ചുരുക്കി ഓസ്ട്രിയൻ എന്നാക്കിമാറ്റി.
2006 ഒക്ടോബർ മാസത്തിൽ ഓസ്ട്രിയൻ കർശനമായ കുറഞ്ഞ-സേവിങ് പോളിസി ദത്തെടുക്കാൻ നിർബന്ധിതരായി, അങ്ങനെ 2007-ൽ 500 ജതസ്തികകൾ ഒഴിവാക്കപ്പെട്ടു.
2008 ജൂണിൽ മെറിൽ ലിഞ്ച് ഇൻവെസ്റ്റ്‌മെൻറ് ബാങ്കിംഗ് കമ്പനി എയുഎ-യെ ഒരു വിദേശ കമ്പനിക്ക് വിൽക്കാൻ ഓസ്ട്രിയൻ സർക്കാരിനെ ഉപദേശിച്ചു. ലുഫ്താൻസ, എയർ ഫ്രാൻസ്-കെഎൽഎം, റോയൽ ജോർദാനിയൻ, എയർ ചൈന, ടർകിഷ് എയർലൈൻസ്‌, എയറോഫ്ലോട്ട്, എസ്7 എയർലൈൻസ്‌, സിംഗപ്പൂർ എയർലൈൻസ്‌ എന്നീ കമ്പനികൾ താൽപര്യം പ്രകടിപ്പിച്ചു. അവയിൽ, ലുഫ്താൻസ, എയർ ഫ്രാൻസ്-കെഎൽഎം, എസ്7 എന്നിവ മുന്നിട്ടുനിന്നു.
2008 നവംബർ 13-നു ലുഫ്താൻസയെ തിരഞ്ഞെടുത്തതായി പ്രഖ്യാപിച്ചു. 41.6 ശതമാനം ഓഹരിയുമായി ഈ ജർമൻ കമ്പനി ഓസ്ട്രിയൻ തലസ്ഥാനത്തേക്ക് വരുന്നു, ഇതിനായി 366,268.75 യൂറോ നൽകണം. ഏറ്റെടുക്കൽ നടപടികൾ പൂർത്തിയായശേഷം മാത്രമേ തങ്ങളുടെ 500 മില്യൺ യൂറോ കടങ്ങളും ലുഫ്താൻസ ഏറ്റെടുക്കണം എന്ന് എയുഎ സിഇഒ ആൽഫ്രഡ്‌ ഓഷും ഒഐഎജി ചെയർമാൻ പീറ്റർ മൈക്കലിസും അറിയിച്ചൊള്ളൂ. പുതിയ നടപടികക്രമങ്ങളിലേക്ക് പോവാൻ മൈക്കലിസ് വിസ്സമ്മതിച്ചു, അദ്ദേഹത്തിൻറെ ഓഹാരിയുടമസ്ഥാവകാശം നീക്കപ്പെട്ടു 2013 ജനുവരി 29-ന് ഓഷും രാജിവെച്ചു.
കോഡ്ഷെയർ ധാരണകൾ
ഫെബ്രുവരി 2015-ലെ കണക്കനുസരിച്ചു ഓസ്ട്രിയൻ എയർലൈൻസുമായി (സ്റ്റാർ അലയൻസ് ഗ്രൂപ്പ് അംഗങ്ങൾക്ക് പുറമേ) കോഡ്ഷെയർ ധാരണകളുള്ള എയർലൈനുകൾ ഇവയാണ്: എയർ അസ്താന, എയർ ബാൾട്ടിക്, എയർ ഫ്രാൻസ്, എയർ മാൾട്ട, അറ്റ്‌ലാന്റ്റിസ് യൂറോപ്പിയൻ എയർവേസ്, അസർബെയ്ജാൻ എയർലൈൻസ്, ബെലാവിയ, യൂറോവിംഗ്സ്, ജർമൻവിംഗ്സ്, ജോർജിയൻ എയർവേസ്, ഇറാൻ എയർ, ലക്സ്എയർ, മോണ്ടിനീഗ്രോ എയർലൈൻസ്, ടരോം, തായ്‌ എയർവേസ്, ഉക്രൈൻ ഇന്റർനാഷണൽ എയർലൈൻസ്.
പുറത്തേക്കുള്ള കണ്ണികൾ
വർഗ്ഗം:വിമാനസർവീസുകൾ
ബൾഗേറിയ എയർ
സോഫിയയിലെ സോഫിയ എയർപോർട്ട് ആസ്ഥാനമായി പ്രവർത്തിക്കുന്ന ബൾഗേറിയയുടെ പതാകവാഹക എയർലൈനാണ് ബൾഗേറിയ എയർ. ചിമിംപോർട്ട്‌ ഐഎൻസി കമ്പനിയുടെ ഉടമസ്ഥതയിലുള്ള എയർലൈനാണ് മാർക്കറ്റ്‌ വിഹിതത്തിൻറെ കാര്യത്തിൽ ആഭ്യന്തര മാർക്കറ്റിലെ ഒന്നാമൻ. യൂറോപ്പ്, ആഫ്രിക്ക, മിഡിൽ ഈസ്റ്റ്, റഷ്യ എന്നിവടങ്ങളിലേക്ക് സർവീസ് നടത്തുന്നു. 2008-ലെ വാർഷിക റിപ്പോർട്ട്‌ പ്രകാരം ബൾഗേറിയ എയർ 1,185,430 യാത്രക്കാരെ വഹിച്ചു.
ചരിത്രം
2008 നവംബറിൽ ബൾഗേറിയ എയർ ഇന്റർനാഷണൽ എയർ ട്രാൻസ്പോർട്ട് അസോസിയേഷൻറെ (ഐഎടിഎ) പൂർണ അംഗമായി. 2011 മധ്യത്തിൽ തങ്ങളുടെ ലക്ഷ്യസ്ഥാനങ്ങളെ കുറിച്ചുള്ള ആഴത്തിലുള്ള പഠനത്തിനു ശേഷം 7 പുതിയ എംബ്രയർ ഇ-190 വിമാനങ്ങൾ വാങ്ങാൻ തീരുമാനിച്ച കാര്യം പ്രഖ്യാപിച്ചു. 2012 തുടക്കത്തിൽ ആദ്യ വിമാനത്തിൻറെ കൈമാറലും, 2013-ൽ മറ്റു വിമാനങ്ങളുടെ കൈമാറലും നടന്നു. 2016 മുതൽ എയർബസ്‌ എ321എസ് വിമാനങ്ങൾ ലീസിനെടുക്കാൻ കമ്പനി പദ്ധതിയിട്ടിട്ടുണ്ട്.
കോഡ്ഷെയർ ധാരണകൾ
ബൾഗേറിയ എയറുമായി കോഡ്ഷെയർ ധാരണകളുള്ള എയർലൈനുകൾ ഇവയാണ്:
എയറോഫ്ലോട്ട്, എയർ ബെർലിൻ, എയർ ഫ്രാൻസ്, എയർ സെർബിയ, അലിറ്റാലിയ, ചെക്ക് എയർലൈൻസ്‌, ഐബീരിയ, കെഎൽഎം, ലോട്ട് പോളിഷ് എയർലൈൻസ്‌, ടരോം.
ഇന്റർലൈൻ ധാരണകൾ
ബൾഗേറിയ എയറുമായി ഇന്റർലൈൻ ധാരണകളുള്ള എയർലൈനുകൾ ഇവയാണ്: അമേരിക്കൻ എയർലൈൻസ്‌, ബ്രസ്സൽസ് എയർലൈൻസ്‌, എമിരേറ്റ്സ്, ഫിൻ എയർ, ജെറ്റ് എയർവേസ്, ലറ്റം ബ്രസിൽ, വിർജിൻ അറ്റ്‌ലാന്റിക്.
പുറത്തേക്കുള്ള കണ്ണികൾ
വർഗ്ഗം:വിമാനസർവീസുകൾ വർഗ്ഗം:സ്റ്റാർ അലയൻസ് അംഗങ്ങൾ
ഗ്രാൻഡ് പോർട്ട് ജില്ല
മൗറീഷ്യസിൽ ദ്വീപിന്റെ കിഴക്ക് ഉള്ള ഒരു ജില്ലയാണ് ''' ഗ്രാന്റ് പോർട്ട് (Grand Port). ''' ഫ്രെഞ്ചിൽ ഇതിന്റെ അർഥം "വലിയ തുറമുഖം" എന്നാണ്. ജില്ലയുടെ വിസ്തീർണ്ണം 260.3 ച. കി.മീ. ആണ്. 2015 ഡിസംബർ 31ലെ കണക്കെടുപ്പനുസരിച്ച് ജനസംഖ്യ 1,12, 997 ആണ്.
കുറിപ്പുകൾ
വർഗ്ഗം:മൗറീഷ്യസിലെ ജില്ലകൾ
ജാഫ്ന ആശുപത്രി കൂട്ടക്കൊല
1987 ഒക്ടോബർ 21 നും 22 നും ഇന്ത്യൻ സമാധാന സംരക്ഷണ സേന, ജാഫ്നയിലെ ജാഫ്ന ടീച്ചിങ് ഹോസ്പിറ്റലിലേക്കു ഇരച്ചു കയറി, എഴുപതോളം രോഗികളേയും, ജീവനക്കാരേയും കൊന്നൊടുക്കി. ഇത് ജാഫ്ന ആശുപത്രി കൂട്ടക്കൊല അറിയപ്പെടുന്നു. എൽ.ടി.ടി.ഇ, യൂണിവേഴ്സിറ്റി ടീച്ചേഴ്സ് ഫോർ ഹ്യൂമൻ റൈറ്റ്സ് തുടങ്ങിയ സംഘടനകൾ ഈ സംഭവത്തെ സാധാരണപൗരന്മാരുടെ കൂട്ടക്കൊല എന്നാണു വിശേഷിപ്പിച്ചത്.
പശ്ചാത്തലം
ശ്രീലങ്ക ബ്രിട്ടന്റെ കോളനി ആയിരുന്ന കാലത്ത് 60ശതമാനത്തോളം, സർക്കാർ ജോലികളും, ന്യൂനപക്ഷമായ ശ്രീലങ്കൻ തമിഴ് അഭയാർത്ഥികൾക്കായിരുന്നു. ശ്രീലങ്കൻ ജനസംഖ്യയുടെ 15 ശതമാനത്തോളം മാത്രമേ ഈ സമൂഹം ഉണ്ടായിരുന്നുള്ളു. തമിഴർക്ക് ഏറെ പ്രാതിനിധ്യമുള്ള പ്രദേശമായ ജാഫ്നയിൽ ക്രിസ്ത്യൻ മിഷണറിമാരുടേയും, ഹൈന്ദവ നവോത്ഥാനപ്രസ്ഥാനത്തിന്റേയും ഒക്കെ കൊണ്ട് ലഭ്യമായ പാശ്ചാത്യ വിദ്യാഭ്യാസത്തിന്റെ സഹായം കൊണ്ടായിരുന്നു ഇത്. 1948 ൽ ശ്രീലങ്ക സ്വതന്ത്രമായതിനെത്തുടർന്ന്, എല്ലാ മേഖലകളിലും സിംഹള സമൂഹത്തിനു പ്രാതിനിധ്യം വാഗ്ദാനം ചെയ്തുകൊണ്ട് രാഷ്ട്രീയ പാർട്ടികൾ അധികാരത്തിലെത്തി. ഇത് ന്യൂനപക്ഷമായ തമിഴ് സമൂഹത്തിനു നേരെ കടന്നാക്രമണങ്ങൾക്കിടയാക്കി. ഇതു വിമത ഗ്രൂപ്പുകൾ സൃഷ്ടിക്കുന്നതിലേക്കും, തദ്വാരാ രൂക്ഷമായ ആഭ്യന്തര സംഘർഷങ്ങളിലേക്കു വഴിവെച്ചു.